text:
Kushone 2 engozini eThekwini
2013-02-01 07:54
Johannesburg - Kushone amadoda amabili ngesikhathi imoto yawo ishayisa isigxobo sikagesi emgwaqeni omkhulu uN3 ngaseThekwini ngoLwesihlanu, kusho abosizo lokuqala.
Umshayeli uphunyukwe yimoto wase eshayisa isigxobo ngaphambi kukaWarwick Avenue, kusho okhulumela iRescue Care uGarrith Jamieson.
"Omunye umgibeli utholakale edindilize emgwaqeni kanti omunye ubebhajwe emotweni."
Bobabili bahlonzwe njengabashonile endaweni yesigameko, kusho uJamieson.
- Landela
IzindabaNews24 kuTwitter
- SAPA


c: text/html

text:
Kucekelwe phansi umuzi kaBin Laden
2012-02-27 07:10
Abbottabad - IPakistan igcine ikuphothulile ukucekelwa phansi komuzi u-Osama bin Laden ahlala kuwona iminyaka eminingi ngaphambi kokuba abulawe ngamasosha aseMelika ngonyaka ofile.
Abasebenzi baqale ukucekela phansi lo muzi oyizitezi ezintathu osenyakatho ntshonalanga nePakistan ngoMgqibelo ebusuku baze baqeda ezintatha ngoMsombuluko.
Intatheli ye-Associated Press esendaweni yesehlakalo ithi sekusele udonga oluwumngcele nje kuphela.
Amasosha aseMelika agasela e-Abbottabad ngoMeyi 2 adubula uBin Laden, umzimba wakhe awuphonsa olwandle.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa - AP

robotstxt: allowed

filter: keep


text:
UZuma ulinde umbiko kwelikaShiceka
2011-04-18 10:50
Pretoria - UMengameli Jacob Zuma usalinde umbiko kulandela izinsolo zokuthi uNgqongqoshe wezokuBusa ngokuBambisana, uSicelo Shiceka, wasebenzisa budedengu imali yabakhokhintela ngesikhathi akha isithabathaba somuzi e-Eastern Cape, kubika isiteshi somsakazo i-East Coast Radio.
Iphephandaba iSunday Times ibike ukuthi uShiceka wakha umuzi lapho ezalwa khona eNgquza Hill.
Le ndawo ingenye yezihaqwe yindlala kulesiya sifundazwe njengoba kubikwa ukuthi ayinawo ugesi namanzi ompompi.
Leli phephandaba liphinde labika ukuthi umuzi kaShiceka uzoba yingxenye yemizi yokuqala ezofakelwa ugesi kuleya ndawo.
Ngesonto eledlule, uShiceka ube ngungqongqoshe wokuqala kusukela ngo-1994 ukuthi aphenywe ikomidi lokuziphatha ePhalamande.
Okhulumela iHhovisi likaMengameli uZizi Kodwa uthi uZuma ngeke anyakaze ngaphandle kokuthola yonke imininingwane ngalolu daba.
- News24


text:
Akumele kube khona odlwengulwayo - Zuma
2013-02-28 12:06
Johannesburg - Abesifazane nezingane akumele babhekane nodlame noma nokudlwengulwa kuleli laseNingizimu Afrika, kusho uMengameli wezwe uJacob Zuma.
"Akukho muntu wesifazane noma ingane ekumele bashaywe, badlwengulwe, bagwazwe, badutshulwe noma bangahlonishwa ngandlelani ezweni. Akukhathaleki noma lokhu kuhlukumeza kwenziwa ngumuntu owaziwayo noma ongaziwa," kusho uZuma, ekhuluma ngesikhathi ethula inkulumo yakhe ngesikhathi kwethulwa umkhankaso iStop Rape Campaign, eGlendale Secondary School, eMitchells Plain, eWestern Cape.
UZuma uthe ukuhlukunyezwa kwabantu besifazane nezingane kuyisehlo esimbi esihlasele iNingizimu Afrika.
"Kumele sakhe imiphakathi enokunakekela nehlonipha amalungelo abantu besifazane nezingane," kusho umengameli.
Umkhankaso uhlanganiswe nguMnyango wezeMfundo emazingeni aPhansi kanye nabakwaLead SA.
UZuma uthi umkhankaso kumele uqinisekise ukuthi abantu bayabambisana kuliwe nalesi sihlava, wathi abafana nabo bayaba yizisulu zokuhlukunyezwa ngokocansi.
"Kubalulekile ukuthi abantu bakhunjuzwe ukuthi lezi zehlakalo kumele zibikwe emaphoyiseni."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Limi ku-52% elabahambisana noZuma
2012-12-17 13:32
Johannesburg - Isibalo sabantu abathanda uMengameli uJacob Zuma ezweni singu-52%, kube u-70% abahamba noKgalema Motlanthe, kusho ucwaningo olukhishwe ngoMsombuluko.
"Ucwaningo luthole ukuthi u-52% wabantu bayayamukela indlela uMengameli uJacob Zuma enza ngayo umsebenzi wakhe," kusho iTNS South Africa esitatimendeni.
Ucwaningo lwenziwe phakathi kukaDisemba 6 no-10 kusetshenziswa omakhalekhwini kubantu abangu-3 100, abaphakathi kweminyaka engu-18 no-45, abahlala ezindaweni zasemadolobheni amakhulu namancane aseNingizimu Afrika.
Ucwaningo luveza ukuthi ezindaweni ezisemadolobhedi amakhulu zehlele ku-49% izibalo zabathanda uZuma, kodwa kwezinye izindawo zingu-58%.
Bangu-70% abahamba noMotlanthe, u-67% wabo abasemadolobheni amakhulu kuthi u-75% wabo abakwezinye izindawo.
"Ocwaningweni lwangaphambilini iphini likamengameli lathola u-51%.
I-TNS ithe njengokwejwayelekile kwezombusazwe eNingizimu Afrika, ucwaningo lukhombise ukuthi kunomehluko phakathi kwabantu ngebebala labo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Alikho icala elivulwe nguPistorius - OKlebe
2012-11-21 12:03
Johannesburg - Alikho icala elivulwe ngumsubathi ogijima ngezinyawo eziyinsimbi zokufakelwa u-Oscar Pistorius, kusho uphiko loKwebe ngoLwesithathu.
"UPistorius alikho icala alivulile kithi," kusho okhulumela uphiko uCaptain Paul Ramaloko.
"Ngingakuqinisekisa ukuthi uke wabhekana nezingqinamba ezithile wase exhumana nophiko egatsheni eliseGoli, konke kube sekulungiswa.”
URamaloko usho kanjena ephendula umbiko wephephandaba iThe Star, elibike lathi lo mgijimi uvulelwe icala lokwehlisa isithunzi, ngemuva kokuthi naye uPistorius evule icala lokwesabisa, alivulele owabe engumdlali webhola uMarc Batchelor.
Iphephendaba labika ukuthi ngesikhathi uPistorius ebuya emdlalweni wama-Olympic eLondon, ngenyanga kaSepthemba, wafica intombi yakhe isijola nomngani kaBatchelor, ongusozigidi uQuinton van der Burgh.
Lona wakhuluma noVan der Burgh wase emthuka, kusho umthombo owatshela iphephandaba.
Kuthiwa uBatchelor wezwa ngalokhu wase exabana noPistorius.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
WASHINGTON DC—
Ingcwethi kwezenotho zithi akumangalisi okukhulunywa nguMnu. Tendai Biti umphathintambo wezemali othi ele Zimbabwe selisalelwe ngamakhulu amabili amadollar - $217 kuphela.
Ingcwethi lezi zithi uhulumende womanyano useyehlulekile ukuphuma leziqondiso zokuthuthukisa ilizwe kwezenotho.
Eyinye yalezingcwethi uMnu. Eric Bloch uthi amanye amabandla akuhulumende womanyano agijimisa ukwenza inhlelo zokuthi bathole amavoti kukhetho oluzayo kulokuqathekisa ukuthuthukisa inotho yelizwe.
UBloch uthi ilizwe lizakwehluleka ukubhadala okufunakalayo nxa umnotho welizwe ungaqhubeka ngale indlela.
Uthi okunye okwenza isikhwama selizwe sibe lemali ephansi kangaka yikuthi kakula ebekiweyo ebotshelweyo igciniwe ebhanga elikhulu lelizwe iReserve Bank of Zimbabwe.
UBloch uthi imali le yiyo okumele ithukululwe isetshenziswe nxa izinto sezimi manzonzo imali etholakala emithelweni ingasekho.
Umnu. Bekithemba Mhlanga ingcwethi kwezenotho uthi uBiti ukhulume lokhu esenzela ukuthi amazwe atshiyeneyo anike ele Zimbabwe imali yokwenza ukhetho lonyaka.
Ingxoxo Esiyenze LoMnu. Bekithemba Mhlanga
UBiti utshele iStudio 7 ngoLwesithathu ukuthi ubezikhulumela nje ngoLwesibili efuna ukuthi atshengise ukuthi ilizwe lithwele nzima ngokudinga imali.
Ingcwethi kwezombusazwe zithi akwenzakali ukuthi uBiti ubesenga ezimithiyo njengoba ilizwe livele lingela mali.


text:
Isiteshi siphefumule ngolwasebukhosini
2012-12-10 12:04
Sydney – Omunye wabasakazi bomsakazo wase-Australia owenza ihlaya ngokufonela isibhedlela esilapha unkosikazi kaNkosana William, uKate, ngoMsombuluko uvele wakhala ngesikhathi ekhumbula ngokuzwa izindaba zokutholakala kukanesi abakhuluma naye eshonile.
UMel Greig nozakwabo uMichael Christian abasebenza esiteshini somsakazo eSydney i-2Day FM bathole ukwelulekwa ngokwengqondo kusukela ihlaya labo lasusa umsindo kulandela ukuzibulala kukaJacintha Saldanha.
Ephawula okokuqala selokhu uSaldanha ashona ngeledlule eLondon, uGreig obekhathazekile uthe kumethusile ukuzwa ukuthi lo nesi ongowokuzalwa e-India ushonile.
"Ngebhadi ngisikhumbula kahle lesiya sikhathi kanti futhi ngihlala ngicabanga ngaso selokhu kwenzeka,” usho kanje etshela abe-Australia's Seven Network enkulumeni emfushane yabo ngaphambi kwaleyo ezosakazwa iphelele ngoMsombuluko ntambama.
Kwenye inkulumo yakhe nabe-Nine Network, uGreig uqhube wathi: "Ngifikelwe ukuthi kumele ngibonane nomndeni wakhe, ngiwutshele ukuthi ngiyazwelana nawo."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Reuters


text:
Kuvele 3 ngelokubulala e-E Cape
2013-02-12 12:03
Johannesburg - Bavelile abasolwa abathathu abanukwa ngokubulala eNkantolo yeMantshi yaseButterworth, kusho amaphoyisa ase-Eastern Cape ngoLwesibili.
USiyabonga Bikitsha, 33, Anda Gogodla, 33, noSisa Gobingca, 39, bavele enkantolo ngoMsombuluko, kusho uCaptain Jackson Manatha.
Icala lihlehliselwe uFebhuwari 18, kanti abasolwa bazogqunywa esitokisini.
Basolwa ngokugwaza uLizo Mxhuma, 20, ngoMgqibelo eZitulele ngaseButterworth.
UMxhuma uphuthunyiswe esibhedlela kepha waphelela emagcekeni.
Abasolwa zibakhalele ngeSonto.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Litholwe selishonile ibhungu eladukaComment on this story
LUNGI LANGA
LITHOLAKALE libulewe ibhungu lasePhilani eduze kwaseMlazi okuthiwa lithunjwe abalisa abebelisola ngokubaqola imali. Kusukela ngeledlule Isolezwe belilokhu libika ngokunyamalala kwaleli bhungu.
UCaptain Thulani Zwane, okhulumela amaphoyisa aKwaZulu-Natal ukuqinisekisile ukuthi utholakale esefile uKhumbulani ‘Komidi’ Hlengwa (23) okuthiwa wathathwa amadoda eseMalukazi emasontweni amabili adlule ngoba emsola ngokuwaqola imali engu-R2000.
Uthe isidumbu sakhe sitholakale eZimangweni eduze komgwaqo omkhulu oya eMbumbulu.
Umfowabo kaKhumbulani, uMnuz Mzwandile Hlengwa, uthe utshelwe yilungu leCommunity Policing Forum ukuthi omunye wabasolwa ufonele umngani wakhe emtshela ukuthi isidumbu basilahla kuphi.
“Sihambe namalungu omphakathi sayobheka lapho okuthiwa ulahlwe khona, samthola endaweni ewumhosha eduze kwemizi. Isidumbu sakhe besibhekiswe phansi sesiqala ukonakala,” kusho uHlengwa.
Uthe okumkhululayo ukuthi bagcine besitholile isidumbu sakhe.
UKhumbulani utholakala nje umndeni wakhe ubusanda kuveza ukuthi awuneme ngophenyo lwamaphoyisa ngokulahleka kwakhe.
UHlengwa uthe kukhona umlisa owaphonswa imibuzo ngamaphoyisa waveza ukuthi ibhala lakhe lasetshenziswa abasolwa lapho beqhuba umfowabo emuva kokumshaya bambulale. Kanti kuke kwatholakala namateku akhe eshisiwe phandle kwendlu yomunye wabasolwa.
Uthe abanye bambona ngesikhathi eshaywa futhi kukhona oseveze ukuthi ugcine ngokugencwa wanqunywa ngaphambi kokuthi aqhutshwe ngebhala ngabasolwa.
Umamkhulu kaKhumbulani, uNkk Precious Chonco, uthe abaqondi ukuthi yini eyayingadala ukuthi laba balisa baphethe ngokumbulala yize babengamthumanga, babezozama ukukhokha le mali abamsola ngokubaqola yona.
UZwane uthe amaphoyisa aseSiphingo aphenya icala lokuthumba nelokubulala.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Amaphoyisa awukuqophanga okwenzeka emayini
2012-10-24 08:17
Rustenburg - Amaphoyisa azange akuqophe konke lokhu okwenzeka egqumeni ngasemayini iLonmin eMarikana, kusho ubufakazi obethulwe ngaphambi kweKhomishana kaFarlam.
Umthwebuli owabe ephezulu ebhanoyini watshelwa ukuthi kumele aqophe konke okwenzekayo, nokho wawushaya indiva loyo myalelo.
Lobu bufakazi bethulwe nguLieutenant Colonel Johannes Cornerlius Botha, obephekwa ngokungathwebu kwakhe ukudutshulwa kwabavukuzi.
UBotha ubebuzwa mayelana nombiko wakhe oshoyo ukuthi akakuqophanga okwabe kwenzeka, utshele ikhomishana ukuthi akakubonga ukudutshulwa kwesibili kwabavukuzi okwenzeka, uthe wezwa ngakho esehlile ebhanoyini.
Uphenyo luyaqhubeka.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Besingafuni ukubukwa ngolwaseNkandla - Zille
2012-11-05 10:31
Johannesburg - Akuzwakali kahle ukuthi kungukufuna ukubukwa ukuhambela umuzi kaMengameli uJacob Zuma eNkandla okwenziwe yi-DA, kusho umholi waleli qembu uHelen Zille ngoMsombuluko ekuseni.
Ngokusho kwemibiko yabezindaba ze-SABC, lowo okhulumela umengameli uMac Maharaj usola iDA ngokufuna ukubukwa uma ifuna kushaye uLwesithathu isihlinzekwe ngemininingwane yokunwetshwa kweNkandla.
"Ngicabanga ukuthi uma kuthiwa sifuna ukubukwa kusetshenziswe igama elingasho iqiniso," kusho uZille, ephendula umbuzo ku-SAfm.
"Okuyiqiniso ngokuhambela leya ndawo ukuthi manje abantu sebeyazi ukuthi kusetshenziswa izindodla zemali yabakhokhi bentela ukwakha umuzi ngokungemthetho nokuthi umengameli akazimisele ngokuphendula imibuzo," kusho uZille.
Kodwa uMaharaj uthe umholi weDemocratic Alliance kudingeka alandele imigudu efanele uma efuna izimpendulo.
"Wazi kahle kamhlophe ukuthi uma efuna ukwenza umnqamulajuqu noma ukuxhumana nomengameli kunemigudu elandelwayo. Ngakho-ke uma ekhetha ukuya kwabezindaba, kumina lokho kuchaza ukuthi ufuna ukubukwa."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Ukuhlaziya i“Freedom of Assembly and Association”
I“Freedom of Assembly and Association” yisahluko sesine kugwalo olukhangelelwe ukuba yisisekelo sombuso welizwe iDraft Constitution.
Sithandekile Mhlanga
22.02.2013 21:40
WASHINGTON DC—
Isahluko sesine kugwalo olukhangelelwe ukuba yisisekelo sombuso esitsha olwe Draft Constitution ngaphansi kwesihloko se “Freedom of Assembly and Association” sithi abantu balelungelo lokuzikhethela abafuna ukuba lobudlelwano labo.
Siyakubeka njalo sobala lesisahluko ukuthi akulamuntu obanjwa ngamandla ukuthi abe lilunga lenhlanganiso kumbe aye emhlanganweni yalezinhlanganiso.
UMnu. Effie Dlela-Ncube, umgcinisihlalo wenhlanganiso yeNational Association of Non-Governmental Organizations utshele uSithandekile Mhlanga weStudio 7 ukuthi inengi labantu lizathakazelela leli nyathelo ngoba belikhahlanyezwa lizama ukuba lemihlangano.
Ingxoxo LoMnu. Effie Dlela-Ncube


text:
UNeeskens ushiye angalazi kubadlali bakhe
2012-11-23 12:05
Johannesburg - UJohan Neeskens ujikele abadlali bakhe ngemuva komdlalo wangoLwesithathu ebusuku weligi abawudlala ngokulingana naMaZulu, ngengoba eseshintsha ukukhuluma, ekhala ngokungazinikeli nangendlela abadlali abalahla ngayo amathuba, kubika iKickOff.com.
Ukudlala ngokulingana ngo 1-1 neqembu elingenzi kahle njengabo kukhombise ukuthi iSundowns namanje ayikabi nakho ukuzethemba njengoba behlulekile ukudlala koweligi ngendlela abenza ngayo koweTelkom Knockout.
Okokuqala kule sizini, umqeqeshi weMamelodi Sundowns, useshintshe ukukhuluma, wajikela abadlali bakhe wathi kumele banyuse amasokisi uma befuna ukuphuma otakwini abakulona.
Ezinyangeni ezedlule, njengoba iSundowns ingadlali nje kahle futhi isemsileni weligi, lo mqeqeshi waseHolland ubelokhu ethi nakanjani bazowaphendula amatafula ngokubona indlela abenza kahle ngayo ejimini.
"Angilindele ukuthi badlale ngendlela encomekayo, kodwa ngifuna ukubona ukuzimisela. Bangakwenza lokho uma bezimisela," kusho uNeeskens.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Isiteshi samaphoyisa asihlangene nomuzi kaZuma
2012-12-11 07:58
Johannesburg - Ukwakhiwa kwesiteshi samaphoyisa endaweni yaseNkandla la kuzalwa khona uMengameli wezwe uJacob Zuma, yinto endala engahlangene nokulungiswa kabusha komuzi kamengameli, kusho izikhulu zamaphoyisa aKwaZulu-Natal.
"Umsebenzi oqhubekayo waqalwa ngo-1995," kusho uColonel Jay Naicker, esitatimendeni.
"Inkosi yacela kwabakwaSA Police Service ukuthi bakhe isiteshi, endaweni yasoBumbano, ngesikhathi kuqhubeka izimpi nobugebengu."
UNaicker uthi babone kunesidingo sokuthi baphumele obala ngalolu daba, kulandela umbiko wephephandaba Sunday Times, ebike yathi isiteshi sakhiwe "egcekeni" lakwaZuma.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Usagcwele izigange obulale izingane eKapa
2012-05-29 08:29
Cape Town - Usagcwele amathafa umshayeli oshayise wabulala abafana ababili eDelft, eKapa, kusho umbiko wephephandaba iCape Times ngoLwesibili.
Kuvulwe icala lokubulala ngokungenhloso emuva kokushona kukaSanelisiwe Magqadeni, 7, nomfowabo uLethu
Mfengwane, 2, ngesikhathi beshayiswa yimoto beya ekhaya ngeSonto ebusuku.
Okhulumela amaphoyisa uWarrant Officer November Filander uthe izakhamuzi zikholwa ukuthi umenzi walokhu umshayeli wemoto emhlophe yohlobo lweBMW okuthiwa ubehamba ngesivinini esiphezulu.
NgoMsombuluko izakhamuzi zibhikishe zavala u-Abedale
Road, nalapho kushonele khona lezi zingane.
- Landela
IzindabaNews24 kuTwitter
- SAPA


text:
Iqophe umlando iKalawa isayinisa umculi we-hip hopComment on this story
FANELESIBONGE BENGU
LIBONAKALA lizoqhakaza ikusasa lomculi we-hip hop waseMpumalanga osayinwe yisitebele somculo esiphambili emculweni othandwa kakhulu yintsha kuleli.
UTumelo “AB Crazy” Dibakwane (24) usayine inkontileka yokuqopha neKalawa Jazmee Records lokhu okumenza abe ngumculi wokuqala ngqa ocula i-hip hop ukuba asayine khona.
Le nkampani yaziwa kakhulu ngomculo onesigqi somdanso, kwaito ne-afro pop, phakathi kwabaculi abaqopha kulesi sitebela kubalwa kubo uProfessor, BOP, DJ Zinhle nabanye.
U-Oscar “DJ Oskido” Mdlongwa, ongomunye wabaphathi beKalawa, uthe basayine lo mculo ngoba bafuna ukwenza ingxubevange yomculo ohlukene.
“Umculo kulesi sikhathi samanje awusadayisi kodwa into engenisela abaculi imali wukuqashwa komculi. Nathi siyiKalawa sibheke ekutheni sisebenze kanjalo kuthi uma siphuma sihambe siyiqoqo elingakwazi ukubamba umcimbi uze uphele ngoba imali yenziwa kanjalo manje ngenxa yokugqoza kokuthengwa kwama-CD,” kusho u-Oskido.
U-AB Crazy uthe uyajabula ngokuba ngumculi wokuqala we-hip hop kule nkampani, uzizwa ebusisekile.
“Ngibusisekile kodwa lokhu kuyingqinamba ngoba kusho ukuthi kufanele ngisebenze ngokuzikhandla. Ngiyajabula. Sengiyela ngasemaphethelweni e-albhamu yami kanti sengisebenze noSpeedy kanti ngisabheke ekusebenzisaneni nabanye abaculi baseKalawa,” kusho yena.
U-AB uke waba yilungu leqembu elavundululwa yiTear Gas, iCashtime Fam lapho khona aphrojusa iculo elashisa izikhotha iGoodbye namanye.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
I-ANC ifisele u-matric ukubhala okuhle
2012-10-22 07:57
Johannesburg - Iqembu elibusayo i-African National Congress selifisele abafundi bakamatikuletsheni ukubhala okuhle njengoba beqala ukubhala izivivinyo zabo zokuphela konyaka.
"Siphasisa ukuzimisela kubona bonke abafundi, sithi babhalele ukuthola imiphumela emihle njengoba beqeda ibanga leshumi belungiselela ukuyongena ezikhungweni zemfundo ephakeme." kusho umkhulumeli weqembu uKeith Khoza.
Ukwenza kahle kwa-matric kubaluleke kakhulu njengoba kuyisiqalo sokuthi umfundi uzokwenza kanjani uma esephumele ngaphandle, sekumele asebenzele ukwenza ngcono ikusasa lezwe, kusho uKhoza.
"Sinamathemba okuthi imizamo eyenziwe nguMnyango wezeMfundo eyisiSekelo, othisha, izikhungo eszengamele izikole kanjalo nabazali, konke kuzoletha imiphumela emihle..."
"I-African National Congress inxenxa bonke abantu baseNingizimu Afrika ukuthi beseke abafundi bakamatikuletsheni."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Unakho ukuphila okuphakade na?
Umbuzo: "Unakho ukuphila okuphakade na?"
Impendulo: IBhayibheli isinikeza indlela eqondileyo eya ekuphileni okuphakade. Okokuqala, sifanele ukwamukela ukuthi sonile kuNkulunkulu: "Ngokuba bonke bonile, basilalelwe inkazimulo kaNkulunkulu” (KwabaseRoma 3:23) Sonke sense izinto ezingamthokozisi uNkulunkulu, ezenza ukuthi sifanele ukujeziswa. Ngokuba zonke izono zethu ziphambene ngokupheleleyo noNkulunkulu ophakade, sifanelwe yisijeziso esiphakade. “Inkokhelo yesono ingukufa, kodwa isipho sikaNkulunkulu singukuphila okuphakade ngoJesu Kristu inkosi yethu" (KwabaseRoma 6:23).
Kodwa ke, Ujesu Kristu, ongenasono (I Phetru 2:22), indodana yaphakade kaNkulunkulu (NgokukaJohane 1:1,14) weza waba ngumuntu (NgokukaJohane 1:1.14) wafa ekhokhela isijeziso sethu. “Kepha Unkulunkulu uyabonakalisa ukusithanda kwakhe kithi ngalokhu ukuthi, siseyizoni, uKristu wasifela” (KwabaseRoma 5:8). UJesu Kristu wafa esiphambanweni (NgokukaJohane 19:31-42), wathatha isjeziso esasifanele thina (II KwabaSekorinte 5:21). Ngosuku lwesithathu wavuka kwabafileyo (I KwabaseKorinte 15:1-4), ekhombisa ukunqoba kwakhe phezu kwesono nokufa. "…owabuye wasizala kabusha ngokwesihawu sakhe esikhulu ukuba sibenethemba eliphilileyo ngokuvuka kukaJesu Kridtu kwabafileyo” (KaPhetru 1:3).
Ngokukholwa sifanele ukuphenduka sishiye isono siphendukele kuJesu Kristu sithole insindiso (Izenzo 3:19) Uma sibeka ukukholwa kwethu Kuye, sethembe ukufa Kwakhe esiphambanweni njengenkokhelo yezono zethu, sizakuxolelwa futhi sethenjiswe ukuphila okuphakade ezulwini. “Ngokuba uNkulunkulu walithanda izwe kangaka, waze wanikela ngeNdidana yakhe ezelwe yodwa ukuba yilowo nalowo okholwa yiyo angabhubhi, kodwa abe nokuphila okuphakade” (NgokukaJohane 3:16). "Ngokuba uma uvuma ngomlomo wakho ukuthi Ujesu uyiNkosi, ukholwa ngenhliziyo yakho ukuthi uNkulunkulu wamvusa kwabafileyo, uyakusindiswa” (KwabaseRoma 10:9). Ukokholwa kodwa nje emsebenzini opheleleyo ka Kristu esiphambanweni okuyiyona ndlela eyiqiniso eya ekuphileni okuphakade. "Ngokuba ngomusa nisindisiwe ngokukholwa;nalokhu akuveli kini, kuyisipho sikaNkulunkulu; akuveli ngemisebenzi, ukuze kungbikho ozibongayo" (Kwabase-Efesu 2:8-9).
Uma ufuna ukwamukela uJesu Kristu abe nguMsindisi wakho, nangu umthandazo ongumfanekiso nje womthandazo ongawuthandaza. Khumbula ukuthi ukusho lomthandazo noma omunye ofana nawo angeke kukusindise esonweni. Ukwethembela kuJesu Kristu ngokuphelele okungakukhulula esonweni. Lomthandazo yindlela nje elula yokuthululela kuNkulunkulu ukukholwa kwakho kuye nokumbonga ngokukupha insindiso. Thandaza ke uthi:"Nkulunkulu, ngiyazi ukuthi ngonile kuwe futhi ngimelwe ukujeziswa. Kodwa uJesu Kristu wathwala isijeziso sami ukuze ngokukholwa kuye ngithethelelwe. Ngiyashiya manje izono zami kodwa ngibeka ithemba lami kuwe ukuze ngithole insindiso. Ngiyabonga ngomusa wakho omangalisayo nokuthethelela – okuyisipho saphakade naphakade! Amen!”
Ingabe wenze isinqumo sokwamukela uKristu emva kokufunda lokhu okubhalwe lapha? Uma kunjalo, qhafaza inkinobho ethi “Ngemukele uKristu namuhla” lapha ngaphansi.
Buyela ekhasini lekhaya lesiZulu
Unakho ukuphila okuphakade na?


text:
Yini isiphiwo sokukhuluma ngezilimi?
Umbuzo: "Yini isiphiwo sokukhuluma ngezilimi?"
Impendulo: Isikhathi sokuqala sokukhuluma ngezilimi saba ngosuku lwePentekosi ku Zenzo 2:1 – 4.Abapostoli baphuma ukushumayela ivangeli bakhuluma nezixuku kodwa bakhuluma ngolimi lwabo. “sibazwili bekhuluma ngamandla kaNkulunkulu kodwa bekhuluma ngolimi lwethu “(Izenzo 2:11). IsiGriki uma sichaza ulimi sisho ulimi olikhulumayo. “Ukukhuluma ngezilimi lisho ukukhuluma ulimi ngendlela yokuthi umuntu akuzwe ngoba ukhuluma ulimi lwakhe. Ku abaseKorinthe 12 – 14, uPawula ukhuluma ngemisebenzi yamandla ethi, “manje, bazalwane, uma ngiza kini ngikhuluma ngezilimi, kuzoba usizo yini kini, ngaphandle kokuthi ngilethe isambulo noma ulwazi noma izwi lokuqondisa?” (1 abaseKorinthe 14 – 6) Ngokuya ko mpostoli uPawula, ukuchaza izilimi ngokwe ncwadi yeZenzo, ukukhuluma ngezilimi kuyinzuzo kuloyo ozwa umyalezo kaNkulunkulu ngolimi lwakhe kodwa akunalo usizo uma kungekho oluhumushayo.
Umuntu onekhono lokuchaza izilimi nokuzihumusha (1 abaseKorinthe 12 – 30) uyakwazi ukuqonda ulimi olukhulunywayo noma ulimi angalazi. Ohumusha izilimi unekhona lokuchaza konke okukhulunyiwe bese utshela bonke abantu, ukuze bonke baqonde. “Ngalokho wonke okuluma ngezilimi makakhuleke ukuthi abe nekhono lokuzihumusha.” (1 abaseKorinthe 14;13). uPawula ugcina ngokuthi izilimi ezingahumushangwa zinamandla:“Kodwa ebandleni ngingamane ngikhulume amagama amahlanu azwakalayo ukuyala abanye kunokukhuluma amagama ayizinulungwane eziyishumi ngezilimi “(1 abase Korinthe 14 – 19)
Iziphiwo zezilimi namhlanje?abseKorinthe 13 :8 lithi izwi iziphiwo zezilimi zizophela, lokhu kukhomba ukuqala noma ukufika “kokupheleleyo “ku 1 abaseKorinthe 13 – 10 abanye baveza ukwehlukana ngokuya kwezenzo ezikhombisa ukuprofetha noma ukwazi “okupheleleyo “Noma singaqondi kahle ukuthi lisho ukuthini lelizwi. Abanye baveza ukuthi uIsaya 28 – 11 no Juweli 2:28 – 29 ukukhuluma ngezilimi wuphawu lokuza kokwahlulela kukaNkulunkulu. 1 abase Korinthe 14 – 22 izilimi” uphawu kubantu abangakholwa “. Ngokuya kwamaphuzu athile uNkulunkulu ubetshela amaJuda ukuthi uzobahlulela ngoba benqaba ukwamukela uJesu Krestu njengo Mesaya. Ngakhoke, uma uNkulunkulu ahlulela uIsrayeli (Ngokuchitha iJerusalema ngamaRoma ngo A.D 70) Isiphiwo sezilimi singeke sisaveza inhloso yaso. Nanoma lombono ungaba yiqiniso, ukuvezwa kwezilimi nokugcwaliseka ukuvezi ukuphela kwazo. Izwi likaNkulunkulu alivezi ukuthi izilimi zizophela.
Ngokunjalo uma izilimi zisenamandla ebandleni namhlanje, zizosetshenziswa ngokuvumelana nezwi. Kuzoba ulimi oluzwakalayo (1 abaseKorinthe 14 – 10) Kuzoba inhloso yokuxhumana ngezwi likaNkulunkulu nabantu bolunye uhlobo (iZenzo 2:6 – 12) Kuzohambela nesivumelwano uPawula enikwe nguNkulunkulu, “Uma kukhona okhuluma ngezilimi makube ngababili noma abathathu kodwa nabo makukhulume munye ngesikhathi esisodwa bese omunye uyahumusha. Uma kungekho ohumushayo, okhuluma ngezilimi makathule noma azikhulumele noNkulunkulu wakhe “(1 abaseKorinthe 14:27 – 28) Kuhambelana nencwadi 1abaseKorinthe 14 - 33, “Ngokuba uNkulunkulu akusiyona iNkosi yokuhlangahlangana, kodwa ukuthula, njengalokho ayikho kuwo onke amabandla nabangcwele “.
uNkulunkulu uyamnika ngempela omunye omuntu isiphiwo sezilimi ukuze akwazi ukuxhumana nabanye abantu bezinye izilimi. Umoya oyingcwele unamandla okusipha iziphiwo zezelimi (1 abaseKorinthe 12:11). Ake ucabange ukuthi abavangeli namamishinari boba nomkhiqizo omangalisayo uma befika endaweni bangachithi isikhathi befunda ulimi esikoleni, bebafika bakwazi ukukhuluma ulimi masishane. Kodwa kubonakala ngathi uNkulunkulu akakwenzi lokho. Izilimi azenzeki njengalokhu zenzeka eTastementini Elisha, kuyabonakala ukuthi bekuzoba inzuzo emangalisayo.Iningi lamakholwa alikhuluma ngezilimi abenzi lokhu ngokuvumelana neBhayebheli. Loku kusiholela esivumelwaneni sokuthi iziphiwo zezilimi sesiphelile noma asisatholakali ohlelweni likaNkulunkulu kubandla lanamhlanje.
Buyela ekhasini lekhaya lesiZulu
Yini isiphiwo sokukhuluma ngezilimi?


text:
UMagashule uhlaba ukuthengwa kwamavoti
2012-04-24 12:03
Johannesburg - USihlalo we-ANC eFree State, u-Ace Magashule, ukhulume ngendaba yokuthengwa kwamavoti ezinkomfeni zeqembu, esho ekhuluma nelinye lamaphephandaba ngoLwesibili.
"Abantu bafuna ukuba ngabaholi benhlangano, ngakho-ke baheha abanye ngemali. Akekho ongafuni ukuphenduka isicebi ngokuphazima kweso," esho etshela iThe New Age.
"Akekho umuntu osefuna ukufunda manje, wonke umuntu unebhizinisi namathenda. Abantu abasazikhandli ngomsebenzi," kusho uMagashule.
UMagashule, ophinde abe nguNdunankulu waseFree State, uthe lo mkhuba usuwenze intsha ukuthi ingasafuni ukuhlala edeskhini.
Uthe lo mkhuba kumele uphele, futhi i-ANC kumele ithole izindlela zokubhekana nalesi sihlava.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kubaluleke ngani ukubhaphatiswa?
Umbuzo: "Kubaluleke ngani ukubhaphatiswa?"
Impendulo: Impendulo Umbhapahtiso wamaKrestu , ngokuya kwezi, Ubufakazi bomuntu ongaphandle okhombisa ukuthi kwenzekeni ngaphakathi kwempilo yokholwayo. Umbhaphatiso wamaKrestu ikhombisa uphawu lamaKrestu ekuhlanganyeleni nokufa kwakhe, ukungcwatshwa kanye nokuvuka kwabafileyo. Lithi IBhayibheli “Anazi yini ukuthi sonke asibhaphathizwe noKrestu sibhaphathiselwe kanye nokufa kwakhe? Thina singcwatshe kanye noKrestu embhaphathisweni ukuze njengalokhu uKrestu wavuka kwabafileyo ngenkazimulo kaBaba, nathi singaphila impilo entsha “(AbaseRoma 6:3 – 4) Umbhaphathisweni wamaKrestu, isenzo sokufaka umzimba wonke emanzini uphawu lokuthi sifa kanye noKrestu. Ukuphuma emanzini isenzo sokukhombisa ukuvuka kanye noKrestu.
Kunezinto ezimbili okufanele siziqonde njengamaKrestu:1) Umuntu obhaphathiswayo fane athembe uJesu Krestu njengoMsindisi, bese 2) Kufanele azi ukuthi umbhaphathiso usho ukuthini. Uma umuntu azi uJesu njengoMsindisi,Aqonda ukuthi umbhaphatiso isinyathelo sokulalela kanye futhi nokusho phambi kubantu ukuthi uyakholwa kuKrestu, futhi uyafisa ukubhaphathiswa ngokunjalo asikho isizathu sokungafuni ukubhaphatiswa. Ngokuya kwezi likaNkulunkulu, kubalulekile ukubhaphatiswa ngoba kukhombisa ukulalela – nokusha phambi kwabantu bonke ukuthi ukholwa kuKrestu nokuzinikela kuye – ukuhlanganyela ekufeni kukaKrestu, nokugcwatshwa kanye nokuvuka kwakhe.
Buyela ekhasini lekhaya lesiZulu
Kubaluleke ngani ukubhaphatiswa?


text:
UParker uvuma amaphutha abawenzile
2013-01-22 12:11
Johannesburg - Iqale ngegiya eliphansi imidlalo yesi-29 ye-Africa Cup of Nations, ngesikhathi iNingizimu Afrika idlala umdlalo ongenamagoli, ibhekene neCape Verde, ngoMgqibelo.
Umbiko okhishwe yi-website yeSoccerladuma.co.za, uthi iNingizimu Afrika ihlulekile ukujabulisa abalandeli.
Umgadli uBernard Parker uqinisekile lokhu kukhuluma, ngesikhathi evuma ukuthi abadlalanga kahle, wathi kumele bashintshe ukwenza uma sebebhekene ne-Angola eThekwini.
UParker odlalela iKaizer Chiefs, ungumshayi magoli ohamba phambili ku-PSL, uthi abadlali bebenovalo ngesikhathi bevula umqhudelwano we-Afcon.
"Ngicabanga ukuthi besinovalo. Kumele siqinise ukudlala kwethu senze kangcono uma sesibhekene ne-Angola, kumele sidlale umdlalo wethu esiwujwayele, sihlasele. Asikwenzanga lokho ngesikhathi sibhekene neCape Verde."
“Uma sidlala umdlalo esiwujwayele nakanjani sizowina, ilokho esifuna ukukwenza. Kumele nakanjani senyuse amasokisi," kugcizelela uParker.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
Kufunwa iphoyisa mbumbulu
2012-07-31 14:33
Johannesburg - Amaphoyisa afuna umlisa ozibiza ngoMusa Khumalo, odabuka eZimbabwe, obehamba eqamba amanga iNingizimu Afrika yonke ethi uyisikhulu samaphoyisa, kusho imibiko yeDaily Sun.
Lona kuthiwa ubesebenzisa izimoto zamaphoyisa, aze ahambe nawo uma kwenziwa uphenyo.
Iphephandaba lithi uKhumalo uyisigelekeqe eseqa ejele, esibhekene necala lokubulala.
“Unazo zonke izimfanelo zasemaphoyiseni, futhi ubephenya abuze abasolwa ngendlela wonke amaphoyisa enza ngayo. Uyazi kahle into ayenzayo."
UKhumalo lona, watheleka KwaZulu-Natali, ekuqaleni konyaka ethi ujutshwe nguKhomishana owabe ebambile uLieutenant-General Nhlanhla Mkhwanazi, ngesikhathi kuvela indaba kaSibusiso Gcabashe, owabe eqamba amanga ethi ungumculi uMgqumeni.
ULieutenant Colonel Vincent Mdunge uthe uKhumalo wabanjwa ngemuva kokuvela kwesithombe sakhe emaphephandabeni, kuthiwa uyafunwa.
- Thola ezinye izindaba zeDaily Sun
kumakhalekhukhwini wakho
- Thola izindaba zeDaily Sun
kuFacebook
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- Daily Sun


text:
Ukhathazekile ngesigwebo umndeniComment on this story
UMNDENI wentombazane yaseGrahamstown e-Eastern Cape egwetshwe iminyaka engu-15 ngecala lokubanjwa ishushumbisa izidakamizwa eThailand uthi ukhathazekile ngesigwebo esinikwe indodakazi yawo wabe usucela ukuthi unikwe isikhathi njengomndeni ngesimo obhekene naso. Kulindeleke ukuthi umndeni uhlangane ucubungule ngalesi sigwebo
UNolubabalo “Babsie” Nobanda (osesithombeni) uphinde wahlawuliswa no-R250 000 ngaphezu kwesigwebo.
Wabanjwa eThailand eshushumbisa izidakamizwa ezifake ezinweleni.
Ugwetshwe izolo yinkantolo yaseBangkok ngemuva kokubanjwa esikhumulweni sezindiza nezidakamizwa ayezifake kuma-dread.
Okhulumela uMnyango wezobuDlelwano namaZwe angaPhandle, uMnuz Clayson Monyela, uthe ubezogwetshwa iminyaka engu-30 kodwa isikhathi sakhe sehliswa ngoba akazange elokhu eqamba amanga.
“Ube esehliselwa isigwebo ngohhafu wanikwa iminyaka engu-15. Siyaxhumana nomndeni wakhe sisebenzisana nenxusa eliseThailand futhi sisazoqhubeka simvakashele ngisho ejele siyomnika usizo aludingayo,” usho kanje.
Waboshwa ngoDisemba esuka eBrazil, watholakala ne-cocaine engu-1.5kg engabiza u-R1.2 million.
Wavuma ukuthi wayeqashiwe ukuthi ashushumbise lezi zidakamizwa njengoba ayelibangise ehhotela laseBangkok.
Ubemelwe ngummeli wombuso waseBangkok kanti umndeni ubuhlele ukuthumela umuntu obezothamela ukukhishwa kwesigwebo izolo kodwa uhambo lwahoxiswa.
Unina, uHonjiswa Mbewu, ukuqinisekisile ukuthi ngeke kusaba khona ozohamba ngoba udokotela umtshele ukuthi unokhwantalala.
“Udokotela uthe nginokhwantalala ngakho ngeke ngikulungele ukuthi ngihambe.”
Labo okusolwa ukuthi bathuma uNobanda bebengakaboshwa.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Ungozimakhaza uMandela
2012-12-12 16:25
Johannesburg - Owabe enguMengameli wezwe uNelson Mandela ungozimakhaza esibhedlela i-1 Military Hospital, kusho iHhovisi likaMengameli ngoLwesithathu.
UMadiba uzolala usuku lwakhe lwesihlanu esibhedlela, ngoLwesibili kukhishwe imibiko ethi unenkinga emaphashini kanti useqalile ukwelashwa.
"Odokotela baqinisekise ukuthi imithi uyamukela ngendlela, bagculisekile ngesimo sakhe,” kusho okhulumela umengameli, uMac Maharaj.
UMandela, 94, waphuthunyiswa esibhedlela ePitoli, esuka emzini wakhe oseQunu, e-Eastern Cape, ngoMgqibelo.
"Siyacela abantu baqhubeke nokuhlonipha umndeni wakwaMandela, ngalesi sikhathi,” kusho uMaharaj
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Umkhonyovu kukhishwa ithenda
2012-06-21 16:28
Johannesburg - Inhlangano iCorruption Watch ithi uphenyo ekade ilwenza lukhomba ukuthi kukhona umkhonyovu owabakhona ngesikhathi uMnyango wezokuThutha ukhipha ithenda ka-R13 million.
UMnyango wakhipha ithenda ukhiphela inkampani eyabe ingenayo imininingwayo ephelele kuleyo edingekayo, waphinda wayigixabeza ngo-R10 million, kusho isitatimende.
Inkampani iGlobal Interface Consultancy yahlomula ithenda ngoJuni nyakenye, yacela ukukhokhelwa imali engu-R13.5 million.
Ezinye izinkampani i-Indigo Design ne-Event Marketing zacela ukwenza umsebenzi zikhokhelwe kuphela u-R3.837 million.
Inkampani i-Indigo Design, yafaka izikhalazo emnyangweni, nakumvikeli womphakathi kanjalo neCorruption Watch.
Umnyango ubungakatholakali ukuthi uziphawulele.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).


text:
Lisifundisani iBhayibheli ngoButhathu?
Umbuzo: "Lisifundisani iBhayibheli ngoButhathu?"
Impendulo: Indaba enzima ngobuthathu bezulu ukuthi abunayo incazelo elula futhi eqondile. UButhathu isifundo esinzima ukuthi umuntu angasiqonda ngengqondo yobuntu kanye nokusichaza kahle. uNkulunkulu mkhulu okudlulisekayo kunathi futhi, ngokunjalo asifanele sicabange nje ukuthi singamqonda. iBhawayibheli lisifundisa ukuthi uNkulunkulu nguBaba, uJesu naye unguNkulunkulu, kanye futhi uMoya Oyingcwele nguBaba.iBhayebheli lisifundisa ukuthi munye uNkulunkulu. Nanoma singaqonda amaphuzu athize ngobudlelwane kanye nokwahlukana kwabantu abenza UButhathu bube munye komunye, ekugcineni, akuqondeki emqodweni womuntu. Kodwa – ke lokho akusho ukuthi UButhathu abukho noma akusikelelwanga esifundisweni sezwi.
UButhathu uNkulunkulu eyedwa aphila phakathi kwabantu abathathu. Qonda futhi ukuthi lokhu akusho ukuthi oNkulunkulu bathathu. Ungakhohlwa futhi uma sifunda lendaba isihloko esithi “UButhathu “asikho eBhayebhelini. Leli igama elizama ukuchaza uButhathu bakaNkulunkulu uButhathu phakathi kwakhe, okhona kuze kube mandulo nguyenaUmuntu owenza uNkulunkulu. Okuyiqiniso ukuthi lomqondo oveza igama “Ubuthathu “likhona ezwini. Loku okulandelayo yilokho okushiwo izwi likaNkulunkulu ngoButhathu. Uyedwa uNkulunkulu (uDetoronomi 6:4;1 abaseKorinthe 6:4;Galathiya 3:20;1 Timothewu 2:5). uButhathu bakhiwe ngaBantu abathathu (Genesisi 1:1, 26;3:22;11;7;Isaya 6:8, 48:16, 61:1, uMathewu 3:16 – 17, 28:19, 2 abaseKorinthe 13;14) Ku Genesisi ibizo lesi Hebheru elithi Elohim kanti futhi isabizwana” thina “lisebuningini, kuGenesisi 1:26, 3:22, 11:7 futhi Isaya 6:8, isabizwane esibuningi siyasetshenziswa. Igama elithi Elohim bese kusetshenziswa isabizwana “thina “njengobuningi, ngempela lisho sona isiHebheru ukuthi kundlula ububili. Nanoma kungasilona iphuza esingamela kulo ngamandla uma sikhuluma ngoButhathu, alisho ubuningi kuNkulunkulu. Igama lesi Hebheru elithi Elohim, ngempela livumela ukuba sibe noButhathu.
Ku Isaya 48:16 kanye futhi 61:1, Indodana ikhuluma lapha ikhomba khona kuBaba kanye Nomoya Oyingcwele. Qathanisa kuIsaya 61:1, naku Luka 4:14 – 19 ukuze ubone ukuthi indodana ekhulumayo. uMathewu 3:16 – 17 ichaza indaba yokubhaphathiswa kuka Jesu. Bheka lapha uNkulunkulu oNgumoya Oyingcwele ehla phezu kukaNkulunkulu iNdodana lapho uNkulunkulu Baba ethi ngithokoza ngaye iNdodana.uMathewu 28:19 kanye 2 abaseKorinthe 13:14 izibonelo zabantu abathathu kuButhathu.
Amalunga woButhathu avezwa ngamunye ngamunye ezahlukweni ezihlukene. eTastamentini elidala, “Inkosi “lihlukanisiwe ku “Inkosi “(uGenesisi 19:24;Hosiya 1:4) Inkosi ineNdodana (amaHubo 2:7, 12;Izaga 30:2 – 4). uMoya uyahlukaniswa ku “Inkosi “(Numeri 27:18) uma sibheka umehluko “uNkulunkulu “(amaHubo 51:10 –12).uNkulunkulu iNdodana yahlukanisiwe kuNkulunkulu Baba (amaHubo 45:6 -7;amaHeberu 1 :8 – 9) kuTestamenti Elisha uJesu ukhuluma ngoBaba thumela Umncedisi, onguMoya Oyingcwele (uJohane 14:16 – 17). Loku kukhombisa ukuthi uJesu akazange azithathe nje ngoBaba noma uMoya Oyingcwele. Ake ucabanga uJesu lapho akhuluma khona ezincwadini zabaVangeli. uJesu ukhuluma noBaba. Ube zikhulumela yedwa? Cha. Ube khuluma nomunye umuntu eButhathweni – uBaba.
1) Yilelo nalelo lunga loButhathu uNkulunkulu. uBaba uNkulunkulu (Johane 6:27, abaseRoma 1:7, 1 uPetro 1:2) iNdodana uNkulunkulu(Johane 1:1, 14:abaseRoma 9:5;abaseKolose 2:9;amaHebheru 1:8;1 Johane 5:20) uMoya Oyingcwele nguNkulunkulu(Izenzo 5:3 – 4;1 abaseKorinthe 3;16).
2) Kukhona ukuthobelana phakathi koButhathu. Izwi lisifundisa ukuthi uMoya Oyingcwele uthobela Ubaba kanye neNdodana, kanye futhi iNdodana ithobela uBaba.Lobu ubudlelwane baphakade futhi lohlelo aluphikisi muntu eButhathweni. Lena ngenye inxenya lapho ingqondo yethu ingakhoni ukuqonda amandla kaNkulunkulu. Mayelana neNdodana bheka kuLuka 22:42, Johane 5:36, Johane 20:21 kanye 1 Johane 4:14. mayelane noMoya Oyingcwele bheka ku Johane 14:16, 14:26, 15:26. 16:7 ikakhulu Johane 16:13 – 14.
3) Amalunga ahlukene woButhathu animisebenzi ehlukile.uBaba nguyena umsuka nomdali wezulu nomhlaba (1 abaseKorinthe 8:6, Isambulo 4:11) Isambulo esivela phezulu (Isambulo 1:1) Insindiso (Johane 3:16 – 17);imisebenzi yobuntu ka Jesu (Johane 5:17, 14:10) Uma ngumqalisa wazo zonke izinto.
Indodana isithunywa nguye uBaba wenza lemisebenzi elandelayo:ukudala kanye nokugcina umhlaba (1 abaseKorinthe 8:6 Johane 1:3, Kolose 1:16 – 17) isambulo esiphezulu (Johane 1:1, 16:12 – 15;uMatewu 11:27;Isambulo 1:1) insindiso (2 abaseKorinthe 5:19;Mathewu 1:21;Johane 4:42). uBaba wenza zonke lezinto ngeNdodana, esebenza nje ngesithunywa sakhe.
uMoya Oyingcwele indlela uBaba enza imisebenzi elandelayo:ukudala nokugcina umhlaba (Genesisi 1:2:Jobha 26:13;amaHubo 104:30) isambulo esiphezulu (Johane 16:12 – 15, Efesu 3:5, 2 Petro 1:21) insindiso (Johane 3:6;uThitho 3:5;1 Petro 1:2); futhi uJesu uyasebenza (Isaya 61:1:Izenzo 10:38). uBaba wenza konke lokhu ngamandla kaMoya Oyingcwele.
Kube nemizekeliso eminingi ukuzama ukuchaza uButhathu. Kodwa – ke awukho umzekeliso ochaza kahle loButhathu.Iqanda noma iHabhula liyahluleka ngaphakathi kwenqikithi, ubumhlophe kanye nombala oyelo ingxenye yeqanda. akusiwona amaqanda ngempela, nje ngesikhumba, inyama, kanye nembewu ye abhula kuyizinxenye hayi i- abhula. uBaba, Ndodana noMoya Oyingcwele akusizona izitho zikaNkulunkulu;yileyo naleyo yazo uNkulunkulu. Amanzi angaba isibonelo esingcono, kodwa nawo akachazi kahle uButhathu. Ubumanzi, umhwamuko, kanye neqhwa uma kuhlangana kwakha amanzi. uBaba, Ndodana noMoya Oyingcwele benze isimo sobuNkulunkulu, omunye nomunye nguNkulunkulu. Lesi sithombe sisinika uphawu loButhathu kodwa akubona uButhathu kahle – kahle. uNkulunkulu ongaboniyo akulula ukumchaza ngezinto ezibonakalayo.
Indaba yoButhathu ibe indaba enzima futhi enganayo impendulo kumlando wonke wamaKristu nebandla likaNkulunkulu. Nanoma amandla nenchazelo yoButhathu ivela kahle ezwini likaNkulunkulu, ezinye izibonelo aziyivezi kahle indaba yoButhathu.uBaba nguNkulunkulu. iNdodana nguNkulunkulu, uMoya Oyingcwele nguNkulunkulu – kodwa munye uNkulunkulu.Lesi isifundiso seBheyibheli ngoButhathu. Ukudlula lapho, kunezindatshana, nokungaqondi, nokuphikisana kanye nokungabalulekanga.Kunokuthi sichaze uButhathu ngengqondo yomuntu, kungcono sibheke ubukhulu nobubanzi kanye namandla akhe ongabonwa ngamehlo. “Maye, ukujula kwengcebo yakhe kanye nokuhlakanipha nolwazi lukaNkulunkulu, nokuhlulela kwakhe okumangalisayo, nezindlela azingaphezu kokuqonda konke, Ngubani ongazi imicabango yeNkosi? Noma ngubani obe ngumluleki wakhe na? (abaseRoma 11:33 – 34)
Buyela ekhasini lekhaya lesiZulu
Lisifundisani iBhayibheli ngoButhathu?


text:
Uthola ukwesekwa uPistorius - Umxhumanisi
2013-02-18 06:44
Johannesburg - Umsolwa obhekene necala lokubulala u-Oscar Pistorius, uthola ukwesekwa okumangalisayo okuvela kubalandeli bakhe, kusho umxhumanisi wakhe, etshela abezindaba.
UPretorius usalokhu esesitokisini samaphoyisa, kulandela ukuboshwa mayelana necala lokudububula abulale intombi yakhe uReeva Steenkamp.
UPeet
van Zyl ongumxhumanisi wakhe, ukhulume engaphandle kwesiteshi samaphoyisa eBrooklyn, wathi maningi amazwi enduduzo athunyelwa ngabalandeli bakaPistorius.
UVan
Zyl usho lokhu ekade evakashele umsolwa, wathi ukwesekwa kuqhamuka kubalandeli bakuleli laseNingizimu Afrika kanye nabangaphandle, emhlabeni jikelele.
Uthi ukuvakasha kwakhe bekumayelana nekusasa likaPistorius kezokugijima, wathi akuhlangane namacala abhekene nawo.
Uthe angeke aphawule lutho mayelana nesimo somsolwa.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
UDhlomo uthi akajiki kwakushilo
2012-11-30 08:32
Nalini Naidoo, The Witness
Durban - Kuqubuke imvunge esiShayamthetho saKwaZulu-Natal ngesikhathi kukhulunywa ngokuhamba ngendiza kukaNgqongqoshe wezeMpilo uSibongiseni Dhlomo.
OweDA uMark Steele, nowathi uDhlomo kumele esule esikhundleni, useshaye ingwijikhwebu njengoba ethe angaqhubeka nomsebenzi wakhe.
I-IFP yona ithi yethemba ukuthi lokhu abakuzwile kuyiqiniso kodwa yaphakamisa ukuthi kumele kube nophenyo oluqhutshwa ngabeHealth Professions Council of
South Africa.
Indaba yendiza kaDhlomo yaqala emasontweni amathathu edlule ngesikhathi abezindaba bebika ukuthi wanqwaha nendiza enophephela emhlane ekwakumele iphuthumise isisulu sengozi.
USteele uthi ukholelwa ekutheni le ndaba ibingagwemeka ekutheni ize ibe nkulu kangaka ukuba uDhlomo wayisingatha ngendlela efanele.
Umfana owalimala engozini u-Asheen Maharaj, 15, akazange ahanjiswe yi-ambulensi ezimele eHillcrest
Hospital, nengamakhilomitha amabili ukusuka endaweni yesehlakalo.
Kepha wayiswa eNkosi Albert Luthuli Hospital, nengamakhilomitha angu-28 ukusuka lapho kwenzeka khona inhlekelele.
Kuthiwa uDhlomo wayephuthuma isigameko lapho kwakusolwa udokotela ngokudlwengula ingane yesikole, kodwa eminye imibiko ithi wayephuthuma emngcwabeni.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- The Witness


text:
Isikhalo ngezingane ezizala zisezincaneComment on this story
LUNGI LANGA
UKUZALWA kwezingane ngoKhisimusi sekugqamise ukwanda kwesibalo sezingane ezizala zisezincane njengoba kuvele ukuthi nakulo Khisimusi ziningi izingane ezizalwe ngabesifazane abasebancane.
UMnuz Sam Mkhwanazi woMnyango wezeMpilo KwaZulu- Natal, uthe ziyakhathaza izibalo zamantombazane asemancane athola izingane, kulandela ukuvela kwesibalo sezingane ezizalwe ngoKhisimusi.
Uthe uNgqongqoshe wezeMpilo KwaZulu-Natal, uDkt Sibongiseni Dhlomo, usezwakalise ukukhathazeka ngokwanda kwezingane ezikhulelwa zincane. Uthe ezinganeni ezingu-209 ezizalwe ngosuku lukaKhisimusi, zingu-42 ezizalwe ngomama abaphakathi kweminyaka engu-14 no-19.
UMkhwanazi uthe okubi kakhulu ukuthi izingane eziyisishiyagalolunye kulezi bekungezomama abaphakathi kweminyaka engu-14 no-16.
Ezingu-33 bekungezomama abaphakathi kweminyaka engu-17 no-19.
Uthe yize zingekho izibalo ezikhombisa ukwenyuka nokwehla kwesibalo sezingane ezizala zisencane, izibalo abanazo zalo nyaka ziveza ukuthi kuyinkinga ukukhulelwa kwamantombazane asemancane.
“Kuyakhathaza kakhulu lokhu ngoba lezi zingane zisezincane kakhulu ukuthi sezingaba ngabazali. UNgqongqoshe usaqhubeka nomkhankaso wokuqwashisa ngokwanda kwezigameko zokukhulelwa kwezingane ezincane. Okunye okuvelayo ukuthi zikhuleliswa ngabantu abadala abasuke beganga ngazo,” kusho uMkhwanazi.
Uthe yize lesi sifundazwe siphumelela ekwehliseni amazinga omama abashona bebeletha, sizoqhubeka sibe nenkinga uma kwanda izingane ezithola abantwana zisezincane ngoba iningi lazo aziyi emitholampilo futhi ziyakufihla ukukhulelwa kwazo.
Phezu kwalokhu iningi lazo lidinga ukuthi zithole nesibonelelo sikahulumeni ngoba obaba bezingane bagcina bezilahlile.
Uthe uDhlomo ufisa bonke abaholi bomphakathi basize ekulweni nokwanda kokukhulelwa kwezingane ezincane.
Ezinganeni ezizalwe e-KZN zingu-95 ezabafana kanti zingu-114 ezamantombazane.
NgoKhisimusi uDhlomo uvakashele esibhedlela iMahatma Gandhi Memorial lapho okuzalwe khona izingane ezinhlanu. EGauteng khona zingu-69 izingane ezizalelwe ezibhedlela eziyisikhombisa zesifundazwe.
UNgqongqoshe wezeMpilo eGauteng uMnuz Hope Papo ovakashele lezi zibhedlela ubongele abazali bezingane wase ebonga nabasebenzi bezibhedlela ngokusebenza kwabo kanzima ngalesikhathi samaholidi.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Kuhlaselwe umuzi kaNzama
2012-09-13 13:31
Durban - Amaphoyisa KwaZulu-Natal aphenya ngesigameko sokudubula ekhaya likalowo oyinhloko yamaphoyisa kaMasipala weTheku, u-Eugene Nzama.
Amaphoyisa athi amadoda amane abehlomile agasele emzini kaNzama, eNewlands West ngabo-18:00 ngoLwesithathu.
UNzama nomndeni wakhe bebengekho ekhaya ngaleso sikhathi.
Owamaphoyisa uLieutenant Colonel Vincent Mdunge uthe la madoda abe esekhomba onogada ngesibhamu, abaphuca ezabo, abadubula abalimaza.
UMdunge uthi kumbulwa kwembeswa komunye unogada, kanti lo umunye usesimweni esigculisayo.
Akukaboshwa muntu ngalesi sigameko.
UNzama kumanje ungundabamlonyeni njengoba amaphoyisa alo masipala ethi akehle esikhundleni.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kuboshwe omunye we-MDC
2012-10-19 12:01
Harare - Amaphoyisa aseZimbabwe asebophe izikhulu eziseqenjini likaNdunankulu wezwe uMorgan Tsvangirai, iMovement for Democratic Change, kusho iqembu.
I-MDC ikhiphe isitatimende esithi uSihlalo weqembu uJulius Magarangoma, uboshwe ngamaphoyisa, emsola ngabakubiza ngokuphazamisa ukuthula emphakathini.
Kuthiwa ukuboshwa kukaMagarangoma kuhlobene nezidubedube zango-2010.
Siboshwa nje lesi sikhulu, esikhathini esingangesonto esedlule kuboshwe uNgqongqoshe woMnyango wezokuMbiwa Phansi u-Elton Mangoma, esolwa ngokuthi wabukela phansi inkulumo kaMengameli uRobert Mugabe, ayethula ezinyangeni eziyisithupha ezedlule.
Amaphoyisa awatholakalanga ukuthi aphawule ngalolu daba.
"I-MDC iyakugxeka ukuhlukunyezwa nokwesatshiswa kwezikhulu, amalungu nabalandeli," kusho isitatimende seqembu.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- AFP


text:
Kwehlile 'ukushaywa' kwamakhadi
2012-11-20 14:05
Midrand - Ezweni lonke izibalo zithi behlile ubugebengu bokuqolwa kwamakhadi asemabhange, kusho abakwaSA Banking Risk Information Centre (Sabric), ngoLwesibili.
Ubugebengu bamaCredit Card kusukela ngoJanuwari kuya kuSepthemba behle ngo-18%, kongeka imali elinganiselwa ku-R300.6 million, lezi zibalo ziqhathaniswe nezangesikhathi esifanayo ngonyaka owedlule, kusho imenenja kwaSabric uSusan Potgieter.
Ubugebengu obuhlanganisa amaDebit Card bona behle ngamaphesenti ayisikhombisa.
UPotgieter utshele abezindaba wathi kumele kunconywe imizamo yamabhange ngokwehla kwalolu hlobo lobugebengu, uthe amabhange ahlale njalo eqwashisa amakhasimende awo.
Izibalo namanje zilokhu ziphezulu eGauteng, njengoba kwenziwe ubugebengu obulinganiselwa ku-54%.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
Johannesburg - Babili abantu abalimalile ngesikhathi kuginqika imoto emgwaqeni ongu-N2 ngakuNandi drive eThekwini, kubika i-Newswatch
.
Kukholakala ukuthi umshayeli wemoto eyi bakkie uhlulekile ukuyilawula yase iginqika.
Ingozi yenzeke ngezikhathi zamadina.
Umshayeli kanye nomunut obephakathi emotweni bathoo eukwelashwa endaweni yesehlakalo.
Okhulela abezimo eziphuthumayo i-ER24 uDerrick Banks uthi kube nokuphazamisek akwezimoto.
U Banks uthi imoto eginqikile ibithwele amakhemikhali axhitheke agcwala umgwaqo.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).
SAPA


text:
Cape Town - Uhulumeni waseNepal useshintshe ukwenza, wanika abantu bezwe igunya lokuthi bafihle ubulili babo uma bethanda.
UMnyango wezaseKhaya ufake ubulili besithathu obungachazeki, ongakhetha bona uma ungafuni ukuchazwa njengowesilisa noma owesifazane.
Izishoshovu zishayele uhulumeni ihlombe zithi lokhu kuzokhulula abantu abayizinkonkoni.
Ubulili lobu buchazwa kuphela njenge-third gender (ubulili besithathu).
Abafundi babeka imibono yabo ngalokhu:
URonah Nontobeko Ziqubu
uthe: Kakade uNkulunkulu wadala u-Adamu kwabesilisa, wadala u-Eva kwabesifazane akaze abebikho ophakathi nendawo ozoba i-third gendar, umbhedo nje lowo.
USomlie Maphumulo Melon
uthe: Kulokhu kuthiwa izwe liyabhubha kanti libhujiswa ileziziphukuphuku eziphathiswe amazwe.
Kuyisono esibi ukuphambana nezinto esadabuka zenziwa, uNkulunkulu wadala ubulili baba bubili kuphela.
UKhulumani Geo Mavuso
uthe: Lokhu kusho ukuthi benza UNkulunkulu umqambimanga.
IBhayibheli lithi wabadala owesilisa nowesifazane, wabanikeza inkululeko yokuzikhethela, akadalanga i-third gender, lokho kuwukuphuphutheka komqondo.
UZamani Pz Qwabe
uthe: Into elawula ubulili bomuntu yisitho sakhe sangasese.
Ngicela ukubuza ukuth lowo oyi-third gender yena uphethe hlobo luni lwesitho sangasese, cha inganekwane phela lena, angivumi mina.
UQalokwakhe S Mota
uthe: Lokhu ngingakubiza ngombhedo!
Okungikhalisa kakhulu ukuthi uhulumeni walapha eNinizimu Afrika, uzobuka lento njengento enhle bese ethi nalapha isingenziwa ngoba bazithanda kabi izinto ezingumsangano.
Buka ngoba izinkonkoni nazo zavunyelwa ngoba sebebukele kwamanye amazwe ahlaselwe ngusathane.
Disclaimer:
INews24 iqhakambisa ukukhuluma ngokukhululeka nokuzwakaliswa kwemibono
eyahlukene. Lokho kuchaza ukuthi imibono yababhali bezingosi eshicilelwe
kuNews24, akuyona imibono yeNews24.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
1
UbuNkulunkulu nobuntu nomsebenzi kaJesu Kristu
1 # Gen. 1:1Joh. 8:58 Ekuqaleni wayekhona uLizwi, uLizwi wayekuNkulunkulu, uLizwi wayenguNkulunkulu. 2Yena lowo wayekhona ekuqaleni kuNkulunkulu.
3 # AmaH. 33:6Kol. 1:16 Konke kwavela ngaye; ngaphandle kwakhe akuvelanga lutho kukho konke okuvelileyo. 4#AmaH. 36:9Joh. 5:261 Joh. 5:11Ukuphila kwakukuye, ukuphila kwakungukukhanya kwabantu; 5#Isaya 60:1Joh. 8:12ukukhanya kukhanya ebumnyameni, kepha ubumnyama abukwamukelanga.
6Kwavela umuntu ethunyiwe nguNkulunkulu, igama lakhe linguJohane. 7Lowo wezela ubufakazi ukuba afakaze ngokukhanya, ukuze bonke bakholwe ngaye. 8Yena wayengesikho ukukhanya, kepha wayengozofakaza ngokukhanya. 9#Math. 4:2Joh. 9:5Kwakungukukhanya okuqinisileyo okukhanyisa wonke umuntu, okwase kuza ezweni.
10Wayekhona ezweni, izwe lavela ngaye; kepha izwe alimazanga. 11Weza kokwakhe, abakhe abamamukelanga. 12#Rom. 8:15Gal. 3:261 Joh. 3:1Kepha bonke abamamukelayo wabapha amandla okuba babe ngabantwana bakaNkulunkulu, labo abakholwa egameni lakhe, 13#Joh. 3:3Jak. 1:181 Pet. 1:23abangazalwanga ngagazi, nantando yenyama, nantando yendoda, kodwa bazalwa nguNkulunkulu.
14 # Kol. 1:19 ULizwi waba yinyama, wakha phakathi kwethu, sabona inkazimulo yakhe, inkazimulo njengeyozelwe yedwa kuYise, egcwele umusa neqiniso.
15UJohane wafakaza ngaye, wamemeza wathi: “Nguyena lo ebengisho ngaye ukuthi: ‘Lowo ozayo emva kwami uvelile ngaphambi kwami, ngokuba wayekhona kuqala kunami.’ ” 16#Joh. 3:34Kol. 2:3Ngokuba ekugcwaleni kwakhe samukele sonke umusa phezu komusa. 17#Eks. 20:1Rom. 10:4Ngokuba umthetho wanikezwa ngoMose, umusa neqiniso kwavela ngoJesu Kristu. 18#Eks. 33:20Math. 11:27Akakho oke wabona uNkulunkulu; iNdodana ezelwe yodwa esesifubeni sikaYise yiyona embonakalisile.
Ubufakazi bukaJohane
19Lokhu kungubufakazi bukaJohane mhla abaJuda bethuma abapristi namaLevi bephuma eJerusalema ukuba bambuze ukuthi: “Wena ungubani na?” 20#IzE. 13:25Wavuma, kaphikanga, wavuma wathi: “Angisiye uKristu mina.”
21 # Dut. 18:15Mal. 4:5 Bambuza bathi: “Uyini pho? Ungu-Eliya na?”
Wathi: “Angisiye.”
“UngumProfethi na?”
Waphendula wathi: “Qha.”
22Base bethi kuye: “Ungubani na? ukuze sibaphendule abasithumileyo; uzisho ukuthi ungubani na?”
23 # Isaya 40:3 Wathi: “Ngiyizwi lomemeza ehlane, ethi: ‘Lungisani indlela yeNkosi,’ ” njengalokho washo u-Isaya umprofethi.
24Labo ababethunyiwe babevela kubaFarisi. 25Bambuza-ke, bathi kuye: “Pho, ubhapathizelani, uma ungesiye uKristu, no-Eliya, nomProfethi, na?”
26UJohane wabaphendula wathi: “Mina ngibhapathiza ngamanzi; umi phakathi kwenu eningamaziyo: 27yena ozayo emva kwami, omchilo wesicathulo sakhe ngingafanele ukuwuthukulula.”
28Lokho kwenzeka eBethabara ngaphesheya kweJordani, lapho uJohane wayebhapathiza khona.
29 # Isaya 53:71 Kor. 5:7 Ngangomuso wabona uJesu eza kuye, wathi: “Bheka, iWundlu likaNkulunkulu elisusa izono zezwe. 30Nguye ebengisho ngaye, ngithi: ‘Emva kwami kuza umuntu owavela ngaphambi kwami, ngokuba wayekhona kuqala kunami.’ 31Nami bengingamazi; kodwa ukuze abonakaliswe ku-Israyeli, ngalokho ngizile ngibhapathiza ngamanzi.”
32UJohane wafakaza wathi: “Ngibonile uMoya ehla ezulwini njengejuba, wahlala phezu kwakhe. 33Nami bengingamazi, kodwa owangithuma ukubhapathiza ngamanzi wathi kimi: ‘Lowo oyakubona uMoya ehla ahlale phezu kwakhe, nguyena obhapathiza ngoMoya oNgcwele.’ 34Mina ngibonile, ngafakaza ukuthi: Lo uyiNdodana kaNkulunkulu.”
Abafundi bokuqala
35Ngangomuso futhi wayemi uJohane nababili kubafundi bakhe. 36Ebona uJesu ehamba, wathi: “Bheka, nanto iWundlu likaNkulunkulu.”
37Abafundi ababili bezwa ekhuluma, bamlandela uJesu. 38Khona uJesu waphenduka, wababona belandela, wathi kubo: “Nifunani na?”
Bathi kuye: “Rabi,” okungukuthi ngokuhunyushwa: Mfundisi, “uhlalaphi na?”
39Wathi kubo: “Wozani nibone.” Ngakho-ke beza babona lapho ehlala khona; bahlala naye ngalolo suku; kwakungaba yihora leshumi.
40 # Math. 4:18 Omunye walabo ababili abamuzwa uJohane balandela uJesu wayengu-Andreya umfowabo kaSimoni Petru; 41yena wafumana kuqala umfowabo uSimoni, wathi kuye: “Simfumene uMesiya,” okungukuthi ngokuhunyushwa uKristu.
42 # Mark. 3:16 Wamyisa kuJesu; uJesu wambheka wathi: “Wena unguSimoni kaJona; uzakubizwa ngokuthi uKhefase,” okuhunyushwa ngokuthi uPetru.
43Ngangomuso wayefuna ukuya eGalile, wafumana uFiliphu; uJesu wathi kuye: “Ngilandele.”
44UFiliphu wayengowaseBetsayida, umuzi ka-Andreya noPetru. 45#Gen. 3:152 Sam. 7:12Isaya 7:14|NoBook| 9:6Jer. 23:5UFiliphu wafumana uNathanayeli, wathi kuye: “Simfumene lowo aloba ngaye emthethweni uMose kanye nabaprofethi, uJesu waseNazaretha, indodana kaJosefa.”
46 # Joh. 7:41 UNathanayeli wathi kuye: “Kungase kuvele okuhle eNazaretha na?”
UFiliphu wathi kuye: “Woza ubone.”
47UJesu wabona uNathanayeli eza kuye, wathi ngaye: “Bheka, umIsrayeli uqobo okungekho nkohliso kuye.”
48UNathanayeli wathi kuye: “Ungazelaphi na?”
UJesu waphendula, wathi kuye: “Ungakabizwa nguFiliphu, uphansi komkhiwane, ngakubona.”
49UNathanayeli wamphendula wathi: “Rabi, uyiNdodana kaNkulunkulu, uyiNkosi ka-Israyeli.”
50UJesu waphendula, wathi kuye: “Ukholwa ngokuba ngithe kuwe ngakubona uphansi komkhiwane na? Uzakubona okukhulu kunalokho.” 51#Gen. 28:12Wathi kuye: “Ngiqinisile, ngiqinisile ngithi kini: Nizakubona izulu livuliwe nezingelosi zikaNkulunkulu zenyuka, zehla phezu kweNdodana yomuntu.”


text:
Kuhlasele isishingishane eHong Kong
2012-07-24 07:18
Hong Kong - Kulimale abantu abangaphezu kwekhulu kwasiphuka izihlahla ngesikhathi kuhlasele isiphepho eHong Kong nokumise leli dolobha nse, kusho izikhulu ngoLwesibili.
Izikhulu zikhiphe isexwayiso sokuqala kusukela ngo-1999 sokuthi kungase kuhlasele inkanyamba njengoba iTyphoon Vicente igadle kwezwakala.
Kumisiwe ukusebenza kwemikhumbi, amabhasi nezitimela, kwavalwa ichweba kwathi izindiza ezingu-44 kwabikwa ukuthi ngeke zisahamba.
Angaphezu kuka-270 amabhanoyi abambezelekile.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa - AFP


text:
Kushone umfana kucotshwanwa
2013-01-07 09:01
Port Elizabeth - Kushone umfana oneminyaka engu-16 ubudala ngesikhathi egwazwa ngumngani wakhe, kucotshwanwa endaweni yase-Willowvale, e-Eastern Cape.
Okhulumela amaphoyisa uCaptain Jackson Manatha uthi umufi ugwazwe ngumngane okade emcoba.
"Kunezinsolo ezithi umsolwa ubeshaya amahlaya ecoba abanye, umufi ubengawathandi amancoko kwase kuqubuka ingxabano," kusho uManatha.
Umufi ugwazwe esifubeni, waphuthunyiswa esibhedlela ngubaba kamsolwa, lona uphelele endleleni.
Umsolwa yena uzovela ngaphambi kweNkantolo yeMantshi yaseWillovale, ngoMsombuluko.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Izakhamizi Zithi Zizadinga Ukulandelwa Kwezinqumo Zawo kuConstitution Entsha
Inhlanganiso lezi zikhangelelwe ukubuthana koBulawayo ekupheleni kwayonale inyanga njalo zihlaziya lolu daba.
Sithandekile Mhlanga
18.09.2012 19:17
WASHINGTON—
Inhlanganiso ezilwela amalungelo ezakhamizi elizweni lamuhla zethule umbiko othi kufanele kulalelwe imbono yabantu makhaza ngokuthi ugwalo olukhangelelwe ukuthi lube yisisekelo sombuso esitsha olwe draft constitution lwamukelwe kumbe hayi.
Inhlanganiso lezi zigoqela eye Combined Harare Residents Association, Bulawayo Progressive Residents Association, kanye leye Zimbabwe Institute.
Lokhu kwenzakala kulokhu kulokudonselana phakathi kwamabandla ezombusazwe ngokwamukelwa kwalolugwalo, okuyikho okusavimbe umhlangano omkhulu owe All Stakeholders’ Conference ozakwandulela ukhetho lwe referendum.
UMnu. Roderick Fayayo, isiphathamandla seBulawayo Progressive Residents Association utshele uSithandekile Mhlanga weStudio7 ukuthi inhlanganiso lezi zizakuthi gwaqa koBulawayo ekupheleni kwayonale inyanga njalo zizakhuthaza amastakeholders ukuthi alandele isinqumo esizathathwa kulumhlangano.
Ingxoxo LoMnu. Roderick Fayayo


text:
Bafuna imali engcono abakwaDairyBelle eN West
2013-01-14 16:42
Johannesburg - Abasebenzi bakwaDairyBelle, eNorth West, kulindeleke ukuthi bangene emgwaqeni babhikishe ngenhloso yokuphoqa umqashi ukuthi abenyusele amaholo, kusho umfelandawonye wezinyunyana zabasebenzi iCongress of SA Trade Unions.
"Isiteleka sesingene enyangeni yesibili, kuze kube manje umqashi akazixaki ngezimfuno zabasebenzi," kusho uNobhala womfelandawonye esifundazweni uSolly Phetoe.
Abasebenzi bangena esitelekeni ngenyanga kaDisemba, befuna ukwenyuselwa amaholo, isiteleka samiswa ngesikhathi samaholidi, kulindeleke siqale futhi ngoLwesithathu.
Kulindeleke ukuthi uPhetoe akhulume nabasebenzi efemini yakwaDairyBelle, eBloemhof ngoLwesibili, ekuseni.
UPhetoe uthi abasebenzi angeke bayamukele imali engaphansi kuka-R800.
Okhulumela inkampani uGerrit Oosthuizen uthe imali izokwenyuswa ngamaphesenti amathathu, okusho ukuthi izokuba ngu-R266.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Udedelwe obesolwa kolwaseNanda
2013-01-02 15:06
Durban - Isidedelwe indoda ebiphekwa ngemibuzo kulandela isehlakalo sokubulawa ngesihluku kukamama nabantwana bakhe abahlanu, eNanda.
Amaphoyisa aKwaZulu-Natal akhiphe lo mbiko ngoLwesithathu
Okhulumela amaphoyisa uLieutenant-Colonel Vincent Mdunge uthi umsolwa bamdedele ngenxa yokushoda kobufakazi.
Lona waboshwa ngamaphoyisa ngeSonto, esolwa ekubulaweni komnikazi wesitolo uNobuhle Leneha, 38, nabantwana bakhe oKhalalelo Bobora, 14, Tumelo Bobora, 9, Karabo Bobora 7, Simpiwe Bobora, 5, noTakiso Bobora,3.
Zonke izingane zabe zinamanxeba okugwazwa kanti umama akuqondakali wabulawa ngasiphi isikhali.
UMdunge uthi umyeni wowesifazane wayengekho ekhaya ngesikhathi kuhlaselwa.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Uphinde wakhala ngaphansi uKFC
2012-08-24 08:13
Vivien van der Sandt, The Witness
Durban - Isitolo esidayisa inyama echochombisiwe, uKFC, kudingeke ukuthi usihoxise isexwayiso sokugcina ebesinikezwe umsebenzi wasesitolo esikuMaxwell Street, eMpangeni ngokungenisa ukudla okungenayo i-halaal emagcekeni esitolo.
UBheki Shabane, nonguNobhala we-United Chemical Industries Mining,
Electrical, State, Health and Aligned Workers’ Union eKZN uthe icala elifakwe nguSfikile Nokuthula Buthelezi kwabeCommission for
Conciliation, Mediation and Arbitration (CCMA), nebelihlehlelwe ukuqulwa ngoSepthemba 4, ngeke lisathethwa.
UButhelezi wafaka isikhalazo kuCCMA
emuva kokujeziselwa ukungena eKFC nokudla ayekuthenge esitolo esingumakhelwane.
UJabulane Cele, 31, waba ngowokuqala ukuphumela obala ngale nkinga ababhekene nayo kulesi sitolo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- The Witness


text:
UPattisoni ugxeke uMotsepe
2012-03-12 10:07
Johannesburg - Umdlali oshikisha ibhentshi uMatty Pattison usegxeke umnikazi weqembu iMamelodi Sundowns uPatrice Motsepe, wathi ukushintsha kwakhe abaqeqeshi njalo yikho okubulala iqembu, kubika iKickOff.com.
Lo mgadli odlala ngokuzethemba kumanje ubolekiswe kwiSantos.
Ngesonto eledlule ukhulume wathi kuyamjabhisa ukuthi akaze afakwe ohlwini lwabadlali abaqala umdllalo kusukela kuqeqesha uJohan Neeskens.
“Ngokwami namanje kumele ngabe kusaqeqesha uHristo Stoitchkov, kodwa-ke uma ushintsha abaqeqeshi umzuzu nomzuzu angeke uze uphumelele,” kusho uPattison.
“Eminyakeni emibili ngiseqenjini bengithi ngidlala kahle,kodwa kuthe uma kufika umqeqeshi omusha kwacaca ukuthi unombono wakhe naye,” kusho lolu nyazi oseluke lwadlala nase-England.
– "Like" ikhasi lethu ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter (@IzindabaNews24).
- News24


text:
Sitholakele isivakashi ebesidukile eKapa
2013-01-08 15:01
Cape Town - Amaphoyisa aseWestern Cape athi isivakashi saseBrithani ekwabikwa ukuthi sidukile, sitholakale ngoMsombuluko ebusuku.
UWilkes McDermid wagcina ukubonakala ephuma eWestin Grand Hotel ngaseV&A Waterfront ngeBoxing Day, kusho abe-Eyewitness News.
Akakwazanga ukuthola ibhanoyi elibuyela kubo eBrithani, nokwadala ukwethuka kumalungu omndeni wakhe nabangani lona wabe esebonakala ngesonto elilandelayo eKapa maphakathi nedolobha.
Okhulumela amaphoyisa u-Andre Traut uthe ngeke akhiphe mininingwane ngaloludaba, wathi umndeni kaMcDermid ukholelwa ukuthi lolu wudaba lwabo lwangasese.
“Lesi sivakashi sitholakale eKapa ngoMsombuluko ebusuku. Sisezinhlelweni sokumhlangana nomndeni wakhe, ngeshwa angivunyelwe ukukhuluma okuningi ngalolu daba."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
Kushone izingane zigxobana eChina
2013-02-27 10:02
Beijing - Kushone okungenani izingane ezine kwathi eziyisikhombisa zalimala ngesikhathi kuqubuka isiphithiphithi zigxobana esikoleni samabanga aphansi enkabeni yeChina ngoLwesithathu.
Izingane ezilimele ziphuthunyiswe esibhedlela ngemuva kwalesi sibhicongo eQinji School, elokishini iXueji, esifundazweni iHube, ngokusho kombiko kahulumeni wendawo utshela iChina News Service.
Izikhulu zendawo zithi kuyaphenywa ngembangela yale ngozi eyenzeke ngabo-06:15.
- Landela
IzindabaNews24 kuTwitter
- Sapa-DPA


text:
UMoriri usewuvivele owamanqamu
2012-11-30 07:44
Johannesburg - Umdlali uSurprise Moriri uzobe edlala umdlalo wesikhombisa wamanqamu uma iMamelodi Sundowns isibhekene neBloemfontein Celtic koweTelkom Knockout ngoMgqibelo eMoses Mabhida Stadium.
UMoriri – nosehlale eChloorkop kusukela ngo-2004 – usedlale yonke imidlalo yamanqamu iqembu elike laba yingxenye yayo.
UMoriri, 32, uthi nokho akakholelwa ekutheni isipiliyoni sakhe sizodlala indima etheni ngoMgqibelo.
“Kuzoba ngumdlalo onzima kanti kuzonqoba lowo okwazile ukusebenzisa amathuba," esho.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
UPistorius uzonqatshelwa ibheyili
2013-02-14 14:02
Johannesburg - Izophikiswa ibheyili yomsubathi wakuleli onemilenze yokufakelwa u-Oscar Pistorius uma esevela eNkantolo yeMantshi yasePitoli, kusho amaphoyisa aseGauteng.
"Uzovela enkantolo kungekudala futhi ibheyili izophikiswa," kusho uBrigadier Denise Beukes.
Lokhu kulandela ukudubula okwenzeke emzini ka-Oscar, nokuphethe ngokufa kukaReeva Steenkamp, obemodela futhi eneziqu zezifundo zomthetho.
"Asikwazi ukuveza okwamanje njengoSA Police Services ukuthi kungani siphikisa ibhiyili," kusho uBeukes.
UPistorius ubegqunywe esitokisini esiseBoschkop, wase edluliselwa eMamelodi Day Clinic kanti kulindeleke ukuthi uma eqeda khona adlulele enkantolo.
UBeukes uthe bezivamile izigameko zokuxabana emzini kamsolwa.
Uthe azikho izimpawu zokuthi kungenwe ngendluzula kulo muzi njengoba ethi owesifazane udutshulwe kucatshangwa ukuthi yisigebengu.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kuzokwethulwa incwadi nge-Eastern Cape
2013-01-14 16:35
Johannesburg - Iqembu i-African National Congress esifundazweni i-Eastern Cape, lizokwethula incwadi ekuhloswe ngayo ukuthi ifundise abantu ngomlando wesifundazwe kanjalo nendima yaso emzabalazweni, kusho iqembu ngoMsombuluko.
"Incwadi kuhloswe ngayo ukufundisa abantu baseNingizmu Afrika, ikakhulu abantu abasha mayelana ne-Eastern Cape nomzabalazo," kusho isitatimende seqembu.
Incwadi engumqulu ongamakhasi angu-106, iqanjwe kwathiwa 'Umbutho Wesizwe' (Party For The Nation).
Abanye babantu incwadi ekhuluma ngabo, bahlanganisa uVuyisile Mini, iNkosi uBuyelekhaya Dalindyebo, Walter Rhubusana, Mesach Pelem, Umfundisi uJames Calata, Walter Sisulu, Florence Matomela, Nelson Mandela, Oliver Tambo nabanye abaningi.
Incwadi izothengisa ngo-R200 kanti izokwethulwa ngoLwesihlanu.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Uhulumeni waseSomali uvulele odlwenguliwe icala
2013-02-01 12:00
Mogadishu - Inhlangano yamalungelo abantu ithi uhulumeni waseSomalia usethwese icala owesifazane owakhuluma wathi udlwengulwe ngamaphoyisa akhe uhulumeni, waphinde wathwesa icala nentatheli eyayiphosa lona wesifazane imibuzo.
Inhlangano lena ithi bathathu abantu abathweswe amacala, ithi nguye owesifazane, yintatheli kanye nomyeni wowesifazane - isitatimende senhlangano sithi kumele uhulumeni waseSomalia ayeke ukuqhubeka nokubeka abantu amacala ahlobene nezombusazwe.
Okunye inhlangano ekubalulayo, wukuthathelwa phezulu kwamacala ahlobene nokudlwengulwa nokuhlukunyezwa kwabantu besifazane, ekuthiwa kwenziwa ngamaphoyisa kahulumeni.
Kuthiwa kudla lubi ukudlwengula eMogadishu, la kukhoseliswe khona abantu abaningi ababaleka bashiya amakhaya abo ngo-2011, bexoshwa yindlala.
Kusolwa amasosha kahulumeni wezwe ngokudlwengulwa kwabantu besifazane okuqhubeka kule nkambi.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- Sapa - AP


text:
Ngubani inkosikazi kaKhayini? Ubuya kuphi umka Khayini?
Umbuzo: "Ngubani inkosikazi kaKhayini? Ubuya kuphi umka Khayini?"
Impendulo: iBhayebheli alisho ngqo ukuthi ngubani inkosikazi kaKhayini. Kungenzeka ukuthi uKhayini ushade nodade noma umzala wakhe noma omunye wabadala kakhulu. Alisitsheli futhi ukuthi wayeneminyaka emingaki uma ebulala uAbel. (uGenesisi 4; 8) Njengaloku babengabalimi kusho khona ukuthi besebakhulile, mhlawumbe bebenemindeni yabo. Emuva kokufa kuka Abel uEva wazala abanye futhi abantwana abaningi. Ngempela baba nabantwana abanye (uGenesisi 5; 4).
Kuyiqiniso ukuthi uKhayini wabaleka emuva kokuthi ebulele u Abel (Genesisi 4 – 14) izwi leNkosi lisikhomba ukuthi beba khona abanye abantwana futhi nabazukulu ngesikhathi sokuphila kuka Adam no Eva. (Genesisi 4; 17) Unkosikazi ka Khayini waye yindodakazi noma umzukulu ka Adamu no Eva.
Njengalokhu uAdam no Eva bebangabantu bokuqala, abantwana babo benganandlela enye kodwa baganane. uNkulunkulu akazange akuvimbele ukushadana ningumndeni kwaze kwafika isikhathi lapho umhlaba ugcwele abantu uNkulunkulu wabese uyanqabela ukushadana ningumndeni. (Ulevitikusi 18; 6 – 18) Namhlanje akuvunyelwe ukuba abantwana bomuntu munye noma begazi linye bashadane ngoba igazi liyafana lokho kubanga ukuthi ingane ingazalwa nobuthakathaka. Uma abantu bavela emindenini ehlukene, akulula ukuthi batholakale benegazi elibuthakathaka bobabili. Ubuthakathaka begazi buye bakhula njengalokho isikhathi siya phambili, siphindaphindile, sanda saze sandlulela kulesisizukulwane. uAdam no Eva bebanganabo ubuthakathaka egazini labo lokhu kwenza ukuthi inzalo yabo yokuqala yaba namandla kanye nemplilo enhle kuneyalesi sizukulwane. uAdam no Eva baba nobuthakathaka obuncane, umu bebukhona, ubuthakathaka begazi. Ngenxa yalokho bekungana ngozi ukushadana esizukulwaleni sabo.
Buyela ekhasini lekhaya lesiZulu
Ngubani inkosikazi kaKhayini? Ubuya kuphi umka Khayini?


text:
Bakhale ngokungahleleki abebezofesaComment on this story
NONTUTHUKO NGUBANE
KUCISHE kwaphuma isidumbu abantu abangu-15 000 abavela ezindaweni ezahlukene kulesi sifundazwe befesela umsebenzi wamaphoyisa omgqwaqo enkundleni yezemidlalo yaseMgungundlovu, iHarry Gwala, izolo.
Kushube isimo kwabosizo lokuqala kuhayiza abantu, bequleka abanye belahlekelwa yingqondo ngenxa yokugijima ibanga elingu-4km, bephuthuma ukuyoqashwa njengoba bekukhishwe isimemezelo sokuthi kufuneka abantu abangu-90 abazokwenza lo msebenzi.
Kuvele obala isimo sokushoda kwemisebenzi kuleli njengoba bengaphezulu kuka-90 000 abebefake izicelo kulo msebenzi okhishwe nguMnyango wezokuThutha.
Kulabo kuphumelele abangu-32 000 kuphela, abahlukaniswe phakathi ezinsukwini ezimbili ukuze bahlolwe.
Bekungahambeki eduze kwale nkundla obekufeselwa kuyo ngenxa yezimoto ezivela ezindaweni ezahlukene ngisho naseGoli imbala ebezilethe izihlobo ebezibiziwe.
Abebezofesa bakhale ngokungahleleki kwale nhlolokhono njengoba ilanga belikhipha umkhovu etsheni kodwa benganikezwa ngisho amanzi endleleni.
UNksz Nosipho Duma (31) waseXobho, uthe ugcine esehlala phansi endleleni ngenxa yokuphelelwa amandla nabosizo lokuqala bengabonwa.
“Amanzi okuphuza awekho, ngisho noma uphelelwa amandla akekho okusizayo ngoba wonke umuntu ufuna ukufika ngesikhathi esibekiwe. Impilo yethu ibisengozini kakhulu ngoba ungafa endleleni unganakwa muntu. Impela isidumbu sizophuma lana,” kusho uNksz Duma.
Abanye bakhale ngokuzunywa njengoba bethole ama-sms ababizela kulokhu kuhlolwa ngosuku lukaKhisimusi.
Isolezwe lizibonele abantu abebethwelwe belethwa kwabosizo lokuqala, ngenxa yokushoda kwabo bese kungenelele nabanye abebezofesa abanolwazi ngokwelapha.
Kuze kwalethwa enye imoto yosizo lokuqala ngo-10.30 sekubonakala isimo sesonakala.
Amaphoyisa obekumele abheke abagijimayo agcine esebamba abavukwe ukusangana khona lapho beshaya abantu abanye befuna ngisho ukukhumula izimpahla zabo.
Omunye ongathandanga ukudalulwa igama, uthe uyabona balethwe kule ‘nhlolokhono’ ukuzobulawa.
“Kumele umuntu aze afe ukuze uhulumeni abone ukuthi umsebenzi siyawufuna kodwa asiwutholi. Kubuhlungu ngempela ukuthi singalethwa lana sisuka kude kodwa bebebefuna abantu abangu-90 kuphela,” kusho yena.
Okhulumela uMnyango wezokuThutha uMnuz Kwanele Ncalane uvumile ukuthi uma abantu abaningi behlangene ndawonye kuba khona izinkinga kodwa babahlelele ngendlela abantu abebebiziwe.
“Ziba khona izinkinga lapha nalaphaya, uthole abantu sebequleka kodwa njengoMnyango sibalethile abezimo eziphuthumayo. Abantu bebazisiwe ukuthi bazodingeka ukuba bahlolwe isimo semizimba. Into esiyifunayo ukuba ekugcineni abantu abangu-90 abazogcine bathathiwe kube ngabantu abafanele,” kusho uNcalane.
Namuhla kulindeleke abanye abantu abangaphezu kuka-15 000 ukuba nabo behlolwe.
Abadlulele esigabeni esilandelayo bazobuya kusasa ukuzohlolwa okunye.
Ngokusho kukaNcalane iseyinde indlela ekumele beyihambe abafake izicelo njengoba besazoyohlolelwa ukushayela, babhale isivivinyo esihlola ulwazi abanalo bese beyohlohlwa ngemibuzo.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
UGigaba uthi ayigwemeki eyamanani kagesi
2012-11-13 12:01
Johannesburg - Ukwenyuswa kwamanani kagesi ngamaphesenti angu-16 njalo ngonyaka kuze kuphele iminyaka emihlanu, yinto engeke ize igwemeke, kusho uNgqongqoshe woMnyango wezamaBhizinisi oMphakathi uMalusi
Gigaba, ngoLwesibili.
"Akukuhle kona kodwa kumele kwenzeke," kusho uGigaba ngesikhathi ekhuluma esidlweni sasekuseni eFourways.
"Ngenxa yezingqinamba ezikhona, kumele sicele abantu baseNingizimu Afrika ukuthi bagwinye itshe kuze kube kuphumelela uhlelo lokwenza ngcono isimo."
Ngenyanga ka-Okthoba inkampani i-Eskom yafaka isicelo ngaphansi kwabakwaNational Energy Regulator of SA, becela ukwenyusa amanani ngo-16%, unyaka nonyaka kuze kuphele iminyaka emihlanu.
UGigaba uthe abantu abahlwempu kumele bavikeleke, bacatshangelwe uma bekhokhela ugesi.
U-Eskom ucele nomasipala ukuthi baqaphelisise uma bekhokhisa amanani ngogesi, kusho uGigaba.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Luphelile usizi befakelwa ugesiComment on this story
MLUNGISI GUMEDE
WESULWE izinyembezi zeminyaka umphakathi waseKwandeni owakhe ngaphandle kwelokishi laseMpumalanga ngemuva kokufakelwa ugesi okokuqala empilweni yawo.
Lo gesi wamakhadi uvulwe ngokusemthethweni ngempelasonto. Lo mphakathi ubusebenzisa amakhandlela, abanye besebenzisa ugesi wezinyokanyoka iminyaka engaphezu kwengu-20 ngesikhathi besalinde ukuthola usizo.
Amakhansela amabili e-ANC elinye elingasekho emhlabeni uMnuz Fashi Ngcobo noMnuz Njabulo Ntanzi ehluleka ukufakela lo mphakathi ugesi ngoba ethi indawo ohleli kuyo ayiveli kwibalazwe likamasipala.
Lolu sizi lweminyaka abantu bengenawo ugesi beluhambisana nezigameko ezimbi njengoba ugesi womkokotelo ukule ndawo usubulale abantu nemfuyo.
Esinye sezigameko esikhumbulekayo wukushona kwengane encane eyashaywa wugesi womkokotelo ngesikhathi ibelethwe ngudadewabo.
Ilungu lo mphakathi, uMnuz Thinabantu Gwala, lithe bese belilahlile ithemba lokuthi bayoke bafakelwe ugesi.
“Kade kwasa kudlalwa ngathi kuthiwa ngeke sifakelwe ugesi ngoba indawo yethu ayiveli,” kusho uGwala.
Elinye ilungu lomphakathi, uMnuz Sanele Mgwaba, lithe okubuhlungu wukuthi baningi asebeshonile belwela indaba kagesi abangeke besakwazi ukuthokoza kanye nabo njengoba uze wafakwa.
Ikhansela lendawo, uMnuz Nkosiphendule Dlamini, lithe bekuhlale kuyisilonda kulona ukubona abantu baseKwandeni bengenawo ugesi, lazitshela ukuthi uma likhethwa njengekhansela lizoqala ngabo libasize.
UDlamini ubonge umphakathi waseKwandeni ngokubekezela wangasebenzisa udlame ukuphoqa ukuthi ufakelwe ugesi.
“Ngifisa ukuthi nabanye bakwezinye izindawo bafunde ukuthi kuyabekezelwa uma ulinde intuthuko,” usho kanje.
Ngaphandle kukukhanyisa ugesi, uDlamini uvule nomuzi wesibonelelo ohlonyulwe wumndeni wakwaLatha ngemuva kokuthi umuzi wawo wabhidlizwa yizikhukhula.
IMeya kaMasipala weTheku, uMnuz James Nxumalo, ibongele umphakathi waseKwandeni wathembisa ukuthi kuningi osazokuzuza ezinhlelweni zentuthuko. UNxumalo uthe okunye abazokulungisa wukukhanyisa imigwaqo ngenhloso yokunciphisa izinga lobugebengu.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
I-ANC yamukele imiphumela yokhetho
2013-02-01 16:32
Cape Town - Iqembu i-African National Congress seliveze ukuthi lithokoze kakhulu ngemiphumela yokhetho lokuchibiyela olubanjwe eWestern Cape.
"Iqembu likwaze ukuthi libuyisele i-ward, engaphansi kukaMasipala waseWitzenberg, eyabe isidliwe yiDemocratic Alliance, ngesikhathi sohulumeni basekhaya. Siyajabula ukuthi abantu baphinde bavotela uKhongolose," kusho umkhulueli weqembu uJackson Mthembu.
NgoLwesine i-Independent Electoral Commission imemezele ukuthi i-DA inqobe ama-ward amabili kwamathathu akade evotelwa ngoLwesithathu.
Bangaphezu kuka-22 000 abantu ababhalisele ukuvota emawadini amathathu.
Okhethweni olulodwa olubanjwe eThekwini, kunqobe uJohn
Neville Lewis, we-DA, nosezoba yikhansela lika-ward 5.
Ekapa uJohanna Martlow, we-DA uzokuba yikhansela ku-ward 22, bese uPiet Waterboer, we-ANC abe yikhansela laku-ward 10, ngaphansi kukaMasipala iWitzenberg.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Uvelile enkantolo kwelokushona kwabadlali
2012-11-30 07:55
Johannesburg - Umshayeli weveni eyashayisa itekisi, kwashona abadlali bebhola abane, uvele ngaphambi kweNkantolo yeMantshi yaseMankweng, kusho amaphoyisa aseLimpopo.
UConstable Moses Molepo uthe uMahlodi James Machete, 36, uzophinde avele enkantolo ngoJanuwari 11.
UMachete kuthiwa unamanye amacala amathathu alengela ekhanda lakhe okubalwa elokushaya kanti sekukhishwe incwadi egunyaza ukuboshwa kwakhe eKatlehong.
“Ummeli wakhe unqume ukungasifaki isicelo sebheyili ngemuva kokubona ukuthi uMbuso unecala eliqinile elibhekene nalo msolwa," kusho uMolepo.
UMachete ubhekene namacala amane okubulala, elokushayela edle amanzi amponjwana nelokunikeza iphoyisa imininingwane engamanga.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Umehlokaboni kozompimpa abantshontshe amapeni
2013-01-31 16:42
Johannesburg - Kwebiwe amapeni angu-17 ahlotshiswe ngedayimane, nangaba yisamba sika-R20 million, akade ebekwe emzini othile oseNanda, eSandton.
Umnikazi wamapeni usecele umphakathi waseNingizimu Afrika ukuthi umsize awathole.
Amapeni ahlotshiswe ngegolide nedayimane, ebiwe ngoLwesibili, kusho okhulumela amaphoyisa uLieutenant Colonel Lungelo Dlamini.
"Kukholakala ukuthi abaphangi bangene ngewindi base beba la mapeni. Kwebiwe wona wodwa.”
Umnikazi wamapeni uthi kunesamba esikhulu semali ezotholwa yiloyo ongasiza kubuye amapeni akhe.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Amaphoyisa kumele aqeqeshelwe izidubedube - Popcru
2012-11-16 14:03
Johannesburg - Amaphoyisa kumele aqeqeshelwe ukubhekana nothuthuva uma luqubuka emphakathini ngenxa yemibhikisho, kusho umengameli weSA Policing Union (Sapu) uMpho Kwinika ngoLwesihlanu.
"Amaphoyisa ayahluleka ukubhekana nezixuku zababhikishi ngendlela yakhona uma kunodlame emphakathini," kusho uKwinika ePitoli ngesikhathi kunomhlangano weSapu.
"Amaphoyisa akumele abonakale njengezitha zabantu."
UKwinika uthe imiphakathi ihlale isebenzisa udlame uma kunombhikisho.
Uthe inyunyana ikhathazekile ngokuthi akukho okufanele okwenziwayo mayelana nokuqeqesha amaphoyisa ekutheni abhekane kanjani nodlame lwababhikishi.
EWestern Cape kushone umuntu oyedwa ngesikhathi kunombhiksho wabasebenzi basemapulazini bekhala ngamaholo nezindawo zokuhlala ezingekho ezingeni.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Ayobuye inconywe phela i-ANC - SAIRR
2012-09-11 13:16
Johannesburg - Kumele i-African National Congress ibongwe ngokwenza ngcono izindawo zokuhlaba abantu abamnyama abadla imbuya ngothi, kusho iSA Institute of Race Relations (SAIRR) ngoLwesibili.
"I-ANC ingagxekwa isolwe ngezinto eziningi, kodwa izibalo esizikhiphile zikhombisa ngokusobala ukuthi i-ANC kanye nohulumeni oholwa iyona ifanele ukuba ituswe ngokwenza ngcono isimo abantu baseNingizimu Afrika abahluphekayo abaphila ngaphansi kwaso," kusho oyiphini lesikhulu esiphezulu se-SAIRR, uFrans Cronje esitatimendeni.
Uyavumelana namazwi kaMengameli uJacob Zuma okuthi iNingizimu Afrika yenza kahle kakhulu uma kuqhathaniswa namanye amazwe ase-Afrika ngokulethwa kwezidingo kubantu.
UZuma ubekhuluma engqungqutheleni yeSA Local Government Association's (Salga) eMidrand ngoMsombuluko.
UCronje uthe: " Yinganekwane ukuthi iNingizimu Afrika iyahlulela ukuthumela izidingo kubantu; ngoba ucwaningo esilukhiphayo iminyaka ngeminyaka lukhombisa ukuthi akunjalo."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Ububhoklolo yinkinga enkulu ezikoleni - Ucwaningo
2012-12-04 12:38
Johannesburg - Ukugcwelezana kwabafundi esikoleni kuyinkinga enkulu ehlasele izikole zaseNingizmu Afrika, kusho umbiko wenkampani eyenza ucwaningo iPondering
Panda.
Abantu abangu-7 324 abahlanganisa othisha, abazali kanye nabafundi, babuzwe ngabacwaningi ukuthi iyiphi inkinga ehlasele kakhulu ezikoleni, kwavela ukuthi wububhoklolo.
"Ububhoklolo yiyona nkinga enkulu ehlasele," kusho isitatimende sakwa Pondering Panda.
Ngenyanga kaJuni kwenziwa olunye ucwaningo, olwathi ububhokolo babe buku-31%, okwamanje luthe baku-28% abasakhala ngabo.
Abanye ekukhulunywe nabo bakhale ngesimo sezindlu zangasese ezikoleni, kanjalo nokungazikhathazi kwabazali ekwazini ukuthi kuqhubekani ezikoleni.
Abafundi abaningi abaseminyakeni yobudala ephakathi kuka-13 no-14 yibona abakhale kakhulu ngobubhoklolo uma kuqhathaniswa nalabo abaseminyakeni yobudala ephakathi kuka-15 no-17.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Lithini iBhayebheli ngokwahlukana kanye nokushada kabusha?
Umbuzo: "Lithini iBhayebheli ngokwahlukana kanye nokushada kabusha?"
Impendulo: Okokuqala noma umuntu uyibheka kanjani indaba yokuhlukana, kubalulekile ukukhumbula incwadi kaMalaki 2:16 “Ngiyakuzonda ukwahlukana, usho uJehova ka Israel “ngokuya kwezi umshado ukuzinikela kwempilo yonke. “Ngoba laba ababili abasebabili kodwa bamunye. Ngakhoke okuhlanganise iNkosi, makungabikho muntu okwehlukanisako” (uMatewu 19 – 6)uNkulunkulu wase uyaqhaphela ukuthi umshado uhlanganisa abantu ababili abanobuthakathaka besono, ukwahlukana kuzoba khona. eTastementini elidala, ebeka imithetho ethize ukuze agcine amalungelo wokwahlukana, ikakhulu ukumela abesifazane (Detoronomi 24: 1 – 4). uJesu uthi lemithetho yabekwa ngenxa yobulikhuni bezinhliziyo zenu, kungekuthi kwakulu hlelo lukaNkulunkulu (Matewu 19 – 8).
Ukwahlukana ngombono ukuthi abantu bahlukane bese bayashada futhi ilapha emagameni kaJesu kuMatewu 5:32 kanye 19:9. Umugqa othi “Ngaphandle kokungathembeki “yilelo phuzu kuphela elinikela uNkulunkulu imvumo yokuba kuhlukwane futhi kushadwe okwesibili. Abaningi abahumushi baqonda lomthetho “ovumelayo “bebhekise “ukungathembeki emshadweni “futhi ngesikhathi “sobungodusi “. Ngomthetho wesiJuda abantu bathathwa njengabashadile nanoma basathembisene noma “Kuyingodusi “. Ngokunjalo, ubuphingi ngesikhathi “sobungodusi “bekunikeza igunya elinamandla lokwahlukana.
Kodwa-ke, uma sihumusha ngesiGrigi “ukungathembeki emshadweni “lisho ukungathembeki ngalo lonke uhlobo lwecansi. Lingasho ukuphinga, ukuthengisa umzimba noma ubufebe. njalo –njalo uJesu uthi ukwahlukana kuvumelekile uma kukhona ukungathembeki kwezocansi. Ubudlelwane bocansi isihlanganiso esibalulekile emshadweni :” laba ababili bazaba inyama yinye “(uGenesisi 2:24;uMatewu 19:5 abaseEfesu 5:31) Ngakhoke, uma kukhona ukwahlukana noma ngaluphi uhlobo ngenxa yoku ngathembeki emshadweni kungaba negunya lokuba kuvunyelwe. Uma uJesu ekhuluma ngokushada futhi eqondeni yakhe. Legama elithi “ungaphinda ushade “(uMatewu 19 -9) lisikhombisa ukuthi ukushada nokwahlukana kuvunyelwe ngesizathu esivunyelwa izwi. nanoma ungayihumusha kanjani lendaba. Kubalulekile ukuqaphela ukuthi kodwa uvunyelwe ukushada yilowo ongenacala. Nanoma lingashongo izwi kodwa ukuphinda ushade kunikezwa ithuba kulowo ongonanga kungumusa kaNkulunkulu kulowa uwenzelwe isono, hayi lo ongene ekuphingeni. Kungenzeka ukuthi naye lo onecala ashade futhi kodwa asifundiswanga kulesahluko. Kwesinye isikhathi uNkulunkulu uyabenza abantu ukuba bahlukana ukuze impilo yabo ingabi nezithikamezo (1 abaseKorinthe 7:32 – 35) Ukushada emuva kokuhlukana kungangcono kodwa ukusho ukuthi kuhle ngaso sonke isikhathi.
Kuyadabukisa ukubona ukuthi amaKrestu nawo asezingeni eliphezulu nje ngabangakholwa. Izwi likaNkulunkulu likubeka ngeqiniso ukuthi uNkulunkulu uyakuzonda ukwahlukana. (Malaki 2:16) futhi ukubuyisana kanye nokuthethelelana kufuna ukuba umkhuba wempilo yamakholwa (uLuka 11:4. abaseEfesu 4:32). Ngakhoke, uNkulunkulu wazi ukuthi ukuhlukana kuzobakhona, ngisho nabakholwayo. Umzalwane ondlule ekwahlukaneni noma oshade futhi angacabangi ukuthi uNkulunkulu akamthandi. Ukwahlukana nokushada futhi akuvunyelwe ngokuya kwencwadi ka Matewu 19:9. uNkulunkulu kwesinye isikhathi usebenzisa isono kanye nokungalaleli kwamaKrestu ukuthola izinto ezinkulu.
Buyela ekhasini lekhaya lesiZulu
Lithini iBhayebheli ngokwahlukana kanye nokushada kabusha?


text:
Ingabe ubuNkulunkulu bukaKristu buyangokwemibhalo na?
Umbuzo: "Ingabe ubuNkulunkulu bukaKristu buyangokwemibhalo na?"
Impendulo: Ngaphezu kwalokho uJesu owayezisho ukuthi uyikho, abafundi babemukela ubuNkulunkulu Bakhe. Bavuma ukuthi uJesu ufanelwe ukuthethelela izono – into eyayifanele ukuthi yenziwe nguNkulunkulu kuphela ngoba kuNguye ophambene nesono (Izenzo 5:31; KwabaseKolose 3:13; cf AmaHubo 130:4; KuJeremiya 31:34). Okusondele kakhulu kulokho ukuthi uJesu wathi Yena “uzokwahlulela abaphilayo nabafileyo” (II KuThimothewu 4:1). UTomase wathi kuJesu, “Nkosi yami Nkulunkulu wami!” (NgokukaJohane 20:28). UPawulu ubiza uJesu ngokuthi, “Nkulunkulu Omkhulu noMsindisi” (KuThithu 2:13), futhi usitshela ukuthi ngaphambi kokuba uJesu abanguMuntu wayekhona “enguNkulunkulu” (KwabaseFilipi 2:5-8). Umbhali wencwadi yamaHeberu uthi maqondana noJesu, “Isihlalo sakho sobukhosi, Nkulunkulu, singesaphakade naphakade” (KuMaheberu 1:8). UJohane uthi yena, “Ekuqaleni wayekhona uLizwi, uLizwi wayekuNkulunkulu, uLizwi (UJesu) wayenguNkulunkulu” (NgokukaJohane 1:1). Imibhalo ebonakalisa ubuNkulunkulu bukaKristu miningi (Isambulo 1:17; 2:8; 22:13; I KwabaseKorinte 10:4; I KuPetru 2:6-8; AmaHubo 18:2; 95:1; I KuPetru 5:4; AmaHeberu 13:20), kodwa munye walezindimana zanele ukufakazela ukuthi uJesu Kristu wayenguNkulunkulu kubalandeli bakhe.
UJesu futhi unikezwa abizwe ngamagama afanela uJehova kuphela (igama likaNkulunkulu eTestamenteni elidala). Igama elinye lawo eliseTestamenteni elidala yileli elithi “UMkhululi” (AmaHubo 130:7; UHoseya 13:14) lisetshenziswa kuJesu eTestamenteni elisha (kuThithu 2:13; iSambulo 5:9). UJesu ubizwa ngokuthi uEmanuweli (“UNkulunkulu unathi” ku Mathewu 1:23). Encwadini kuZakariya 12:10, nguJehova uqobo othi, “Bambheke abamgwazileyo,” Kodwa iTestamente elisha likusho lokhu ngokubethelwa kukaJesu (NgokukaJohane 19:37; Isambulo 1:7). Uma ngabe kunguJehova abamgwazileyo nabambhekileyo, kanti noJesu kwenzeka kona lokho, okusho ukuthi UJesu ke unguye UJehova. UPawula uchaza uIsaya 45:22-23 ngokuthi lokho kwenzeka kuJesu encwadini KwabaseFiliphu 2:10-11. Ukuqhubeka lapho, igama likaJesu lisetshenziswa nalelo likaJehova emthandazweni “umusa nokuthula okuvela kuNkulunkulu uBaba wethu naseNkosini yethu uJesu Kristu” KwabaseGalathiya 1:3; Kwabase-Efesu 1:2). Lokhu kukhuluma okunje ngabe bekuwukuhlambalaza uma uJesu ubengasiyeNkulunkulu. Igama likaJesu livela nalelo likaJehova emyalweni wokubhaphathiza othi “egameni [linye] likaYise, neleNdodana nelikaMoya Oyingcwele” (NgokukaMathewu 28:19; KwabaseKorinte 13:14.
Yonke imisebenzi eyenziwa nguNkulunkulu ithiwa yenziwe nguJesu. UJesu akavusanga kuphela abafileyo (NgokukaJohane 5:21; 11:38-44), wathethelela nezono (Izenzo 5:31; 13:38), kodwa wadala futhi wasekela umhlaba namazulu (NgokukaJohane 1:2; KwabaseKolose 1:16-17)! Leliphuzu lichazeka kahle uma ubheka ukuthi uJehova wayeyedwa uma edala izulu nomhlaba (uIsaya 44:24). Okunye ukuthi uKristu unezimpawu ezifanele uNkulunkulu kuphela: unobuphakade (NgokukaJohane 8:58), UNgokhona (NgokukaMathewu 18:20; 28:20), Ophila phakade (NgokukaMathewu 16:21), Onamandla Onke (NgokukaJohane 11:38-44).
Manje ke, kuyinto enye ukuzisho ukuthi unguNkulunkulu, noma ukwezama ukuyenga abantu, kanti ngokunye ke ukuba ulethe ubufakazi ngalokho. UKristu waletha izibonakaliso eziningi ngemimangaliso ayenzayo, nangokuvuka Kwakhe kwabafileyo ukufakazela ubuNkulunkulu bakhe. Eminye yalemimangaliso ifaka lowo wokuguqula amanzi abe yiwayini (NgokukaJohane 2:7), ukuhamba kwakhe phezu kwamanzi (NgokukaMathewu 14:25), ukwandisa izinto eziphathekayo zibe ziningi (NgokukaJohane 6:11), ukuphilisa izimpumputhe, izinyonga, nabagulayo, nokuvusa kwakhe abafileyo (NgokukaJohane 9:7; NgokukaMarku 2:3; NgokukaMathewu 9:35; 1:40-42;NgokukaJohane 11:43–44; NgokukaLuka 7:11–15; NgokukaMarku 5:35). Ngaphezu kwalokho, uKristu yena uqobo wavuka kwabafileyo. Ngaphandle nje kwalokho okushiwoyo ngokufa nokuvuka kwawonkulunkulu (izithixo) balabo abangasiwo amaKristu, ayikho enye inkolo eqinisekisa ngokuvuka kwabafileyo – futhi akukho mibhalo eqinisekisa lokhu kuvuka kwabafileyo. Ngokusho kuka Dokotela Gary Harbermas, kunamaqiniso angengaphansi kwangamashumi amabili emlandweni avunywa ngisho yilabo abayizingcweti zolwazi abangasiwo amaKristu:
1. UJesu wafa ngokubethelwa esiphamabanweni.
2. Wangcwatshwa.
3. Ukufa kwakhe kwadabukisa kakhulu abafundi bakhe baze balahlekelwa nayithemba.
4. Ithuna likaJesu latholakala lingenalutho (noma njengokusho kwabanye) emva kwezinsukwana.
5. Abafundi bakaJesu bakholwa ukuthi bambona uJesu emva kokuvuka kwakhe.
6. Emva kwalokho abafundi baguquka ekubeni ngabangabazayo babangamakholwa anesibindi.
7. Lomlayezo waba yiyona ngqikithi yokushumayela eBandleni lasendulo.
8. Lomyalezo washunyayelwa eJerusalema.
9. Njengomphumela walentshumayelo, IBandla lazalwa futhi lakhula.
10. Usuku lokuvuka kukaJesu, iSonto, lathatha isikhundla seSabatha (Umgqibelo) njengosuku lokukhonza.
11. UTomase, owayengongabazayo, waphenduka wakholwa emva kokuthi abone uJesu ovukile.
12. UPawula, isitha esikhulu senkolo yobuKristu waphenduka emva kokuhlangana noJesu ovukileyo.
Noma ngabe ukhona obengazama ukungakholwa yilokhu okusohleni olungenhla, zimbalwa nje kuphela izibonakaliso ezifakazela ukuvuka kwakhe eziyisisekelo sevangeli: Ukufa, nokungcwatshwa, nokuvuka, nokubonakala kukaJesu (I KwabaseKorinte 15:1-5). Ingabakhona eminye imibono abanye abangazama ukuchaza ngayo amanye amaqiniso, kodwa ukuvuka kwabafileyo yikho kuphela okuwachaza onke. Labo abangavumelani nawo, bayavuma nokho ukuthi abafundi bakaJesu bona basho futhi bakholwa ukuthi bambona uJesu ovukule. Akukho obengabenza baguquke babeyilokhu ababayikho emva kwalokho ngaphandle kokukholelwa kulokho kuvuka kwabafileyo kukaJesu. Okokuqala nje yini ababezokuthola ngokusho njalo? Inkolo yobuKristu yayingakadumi ngaleso sikhathi futhi yayingangenisi ‘mali. Okwesibili, abaqamba amanga angeke bawafele. Ayikho enye inchazelo ngaphandle kwaleyo yokuvuka kukaJesu kwabafileyo eyayingenza abafundi bazimisele ukuyifela ngokufa okwesabisayo ababeyikholelwa. Abantu abaningi bangawafela amanga abacabanga ukuthi ayiqiniso, kodwa akukho namunye ongafela into eyazi kahle ukuthi ayilona iqiniso.
Ekugcineni: UKristu wazisho yena ukuthi unguJehova, unguNkulunkulu (hhayi nje “unkulunkulwana” – kodwa uNkulunkulu uqobo), abalandeli Bakhe (abaJuda ababengathintani nezithixo) bakholwa Nguye futhi bambiza kanjalo. UKristu wafakazela ubuNkulunkulu bakhe ngemimangaliso nangokuvuka Kwakhe kwabafileyo. Akukho okunye okungachaza kancono lamaqiniso.
Buyela ekhasini lekhaya lesiZulu
Ingabe ubuNkulunkulu bukaKristu buyangokwemibhalo na?


text:
IsiZulu
IsiZulu singulimi lwamaZulu. Ngulimi lwesiNguni. Sikhulunywa eNingizimu Afrika ngabantu abangama-10 677 305 (ukubala kwesizwe kuka-2001) futhi siqondwa ngabantu abangama-25 000 000. Ezisemthethweni imibhalo nemiqulu yakwaHulumeni. Bese kuthi uphiko lobuchwepheshe bamagama lona lwelekelela ngokusombulula.
Lolu limi lusukela noma lwaqanjwa ngowayeyiSilo samabandla onke iNkosi uShaka Zulu. Lokhu kungenxa yegalelo noma iqhaza alibamba ekubumbeni isizwe esasihlukene phambilini. Ezinye zezilimi ezisukela olimini lwesiZulu singabala IsiXhosa, Isindebele kanye nesiSwati. Lezi zilimi zonke isiSwati, isiZulu ,isiNdebele nesiXhosa, ziyizilimi zesiNguni. Isifunda sakwaBulawayo esise Zimbabwe naso singesinye sezifunda ezisebenzisa lolu limi lwesiZulu.
Lokhu kungenxa yokuba owayeyiNkosi yesizwe sakwaBulawayo uMzilikazi kaMashobane wafudukela khona ngesikhathi iNkosi uShaka Zulu namabutho akhe ehlasela ezinye izizwe ngenhloso yokuzifaka ngaphansi koMbuso WamaZulu (The Zulu Kingdom). IsiZulu siyakhulunywa kakhulu nakwezinye izifundazwe ezinjengeMpumalanga neGauteng. Lokhu kubonakala ngisho nasemsakazweni wesiZulu uKhozi fm, ngoba lomsakazo nawo usendaweni yesibili ngemva kwesiNgisi.
Isifunda saKwaZulu-Natal yisona esaziwa ngokuba nenani eliningi labantu baseNingizimu Afrika noma e-Azaniya (Azania) abasebenzisa lolu limi lwesiZulu. Zikhona nezincwadi ezishicilelwe kusetshenziswa lolu limi esingabala kuzo iBhayibeli (The Holy Bible), Imiqulu Yamalungelo (Bill of Rights) kanye nencadi yoMthetho Sisekelo (Constitution).
Isizulu siwulimi lwesibili ezilimini ezisetshenziswa kakhulu eNingizimu Afrika ngokophenyo ngokusetshenziswa kwezilimi eNingizimu Afrika langonyaka wezi-2009.